Тиббиёт 08.02.2019 402\nЯнгиланган эндокринология тизими:\nЯНА ЯРИМ ЙИЛДАН СЎНГ ЭНГ МУРАККАБ АМАЛИЁТЛАР ҲАМ БАЖАРИЛА БОШЛАЙДИ\nШу кунгача вилоятимизда эндокринология хизмати кўрсатадиган ягона диспансер 1980 йилда ташкил этилган бўлиб, ишлаш тизими ҳамон эскича эди. 2018 йилнинг 13-14 декабрь кунлари Президентимизнинг Қашқадарёга ташрифи давомида Республика ихтисослаштирилган эндокринология илмий-амалий тиббиёт маркази Қарши филиалининг очилиши эса вилоят аҳли учун муҳим воқелик бўлди. 150 ўринга мўлжалланган ушбу тиббиёт маркази диабетик нефропатия, умумий эндокринология ва болалар, қалқонсимон без касалликлари, эндокрин жарроҳлик, диабетик тўпиқ жарроҳлиги, лаборатория-диагностика каби бўлимлар, 50 қатновга мўлжалланган поликлиникани ўз ичига олади.\n- Энг сўнгги русумдаги 60 турдан зиёд тиббиёт жиҳози ва аппаратлар касалликларни барвақт аниқлаш ва самарали даволаш имконини беради, - дейди филиал бош шифокори Бобир Тешаев. - Бунинг учун ходимларимиз Республика тиббиёт марказида тажриба оширди. Бир қанча ёш кадрлар ишга олинди. Шунингдек, шифокорларимиз чет элда ўқиб келишди. Натижада яна ярим йилдан сўнг мураккаб жарроҳлик амалиётларини ўз мутахассисларимиз бажара бошлайди.\nМаълумки, қандли диабет ижтимоий касаллик ҳисобланиб, даволаниш бепул амалга оширилади. Бош шифокорнинг таъкидлашича, бу ерда даволанаётган ҳар бир бемор учун давлат томонидан бир кунда 15 минг сўм атрофида дори-дармон ва 6500 сўм овқат учун ажратилади.\n- Авваллари беморлар 100-120 километр йўл босиб даволаниш учун келар, жой бўлмаса яна шунча масофа босиб қайтиб кетишарди, - дейди нефропатия бўлими бошлиғи Жамшид Ярмамедов. - Бу оворагарчиликнинг олдини олиш мақсадида яна бир янгилик яратилди. Яъни филиал томонидан туманлар кесимида йўлланма ташкил қилинди. Энди беморлар ўз туманларида кўрикдан ўтганларидан сўнг навбат билан даволангани келади. Жой муаммо бўлмайди. Бир ой давомида ушбу тизим орқали 300 киши даволаниб кетаяпти.\n- Вилоятимизда бундай замонавий шифо маскани ишга тушиши биз каби беморлар учун қанчалар қувончли бўлганини сўз билан таърифлаш қийин, - дейди Нишон тумани Ширинобод маҳалласилик Суюн Хўжамбердиев. - Кўп йиллардан буён диабетдан азият чекиб келаман. Аввалги касалхонада ётиб даволаниш жуда оғир, мажбурдан келардик. Иситиш тизими мутлақо ишламас, ичимлик суви йўқ, поллари тешилиб кетган, хонада сувараклар кезиб юрарди. Ҳозирги шароитлар учун қанча миннатдор бўлсак кам.\nФилиалдаги асосий янгиликлардан яна бири республикада ягона Диабет мактаби фаолияти йўлга қўйилганидир. Мактаб алоҳида ўқув хонасига эга бўлиб, кўргазмали қуроллар билан таъминланган. Малакали ҳамширалар қандли диабетга чалинган беморларга ўзини ўзи назорат қилиш, касалликнинг келиб чиқиш омиллари, унинг олдини олиш йўлларини ўргатади.\nМавжуд имкониятлари мамлакат миқёсида ҳам юқори саналадиган мазкур илмий-амалий тиббиёт маркази ҳудуд аҳолисининг талаб ва эҳтиёжларига асосан фаолият бошлади. Энг асосийси, барчаси "ислоҳот - ислоҳот учун эмас, аввало, инсон учун" деган мақсадни рўёбга чиқармоқда.


Аввалроқ, Ўзбекистон мусулмонлари идорасининг собиқ ходими Мубашшир Аҳмад Facebook даги саҳифаси орқали Дин ва давлат равнақи учун қўлни қўлга берайлик номли мақолани эълон қилгани ҳақида хабар берган эдик. Ушбу мақолада муаллиф яқинда Ўзбекистондан кетиб қолган Юнусобод туманидаги Омина масжиди имоми Фазлиддин Парпиевнинг Президент Мирзиёевга йўллаган мурожаати ва Америка овози га берган интервьюсига ҳам тўхталган. Унга кўра, мамлакат ёшлари орасида радикаллашувга мойиллик мавжуд.\nФазлиддиннинг интервьюсида айрим ҳақиқатлар айтилган. Лекин шу билан бирга нотўғри ва мақсадли маълумотлар ҳам зикр қилинди. Жумладан хонадонма-хонадон юрилиб, рўмолга қарши тарғибот ишлари юритилди ва кўпларнинг соқоли олдирилди, дейилиши нотўғри. Рўмол масаласида мен бундай хабар эшитмаган бўлсам, соқол масаласида бошланишида бироз муаммо пайдо бўлган бўлса, ҳозир ҳаммаси жойида , деб ёзади Мубашшир Аҳмад.\nШундан сўнг, у ижтимоий тармоқлардаги саҳифасида Соқол қўйсангиз, русчани ҳам ўрганиб олинг номли мақола эълон қилди ва кўп ўтмай ўзининг прокуратурага чақирилганини, бу воқеадан кейин мамлакатдан чиқиб кетганини айтиб чиқиш қилди. Фазлиддин Парпиевнинг иддаолари бугунгача жиддий қабул қилингани йўқ. Боиси у ҳатто прокуратура ходимларининг томонидан унга қандай муносабатда бўлинганини ҳам аниқ айтиб беролмаган. Унинг тушунишича, имомнинг прокуратурага чақирилиши ҳуқуқлари топталиши билан баробар.\nСуҳбатдан Фазлиддин нима қилиб бўлмасин, сиёсий бошпана сўраш ҳаракатига тушиб қолибди, деган таассурот қолди менда. Менимча муаммоларни бунчалик шиширмай ва бўрттирмай ҳам, бошпанага эга бўлиш мумкин бўлса керак. Ва сиёсий бошпана олмай ҳам киши чет элда рисоладагидек яшаши мумкин, деб ўйлайман. Мухбир ҳам Кейинги икки йилда биринчи маротаба деб янги қарама-қаршилик даврига старт бергиси келгандек гапирди .\nФазлиддин орқали ўзбек давлатчилигининг ҳозирги нозик даврида яна эски саҳифани очишга бўлган уринишларга қатъийян қаршиман. У нодир воқеа ва натижаси Фазлиддиннинг ўзига тегишли бўлиши керак. Бунга омманинг эътиборини тортиб, сиёсий мақсадларда фойдаланишларига йўл қўймаслик лозим.\nФазлиддин, нима қилган бўлсангиз, Аллоҳ учун қилдингиз, савобини Аллоҳдан умид қилинг! Олдинги ҳикмат ва фаросат ҳақидаги гапларим сизга тегишли эмас эди, энди бўлса сизни ҳам шунга чақираман. Гарчи сизнинг тасарруфингиз жуда катта фалокатга олиб боради, деб ўйламасам-да, шунга туртки бўлиб қолишидан хавотирдаман ва сиз ҳам масъулиятни ҳис қилинг! Ғанимлар томонидан мана яна Ўзбекистонда тазйиқлар бошланди, дея сизни бунга восита қилишларига йўл қўйманг. Илм олинг, беринг. Халқни Аллоҳнинг динига чақиринг. Аммо асло кимларнидир сиёсий мақсадлари қурбонига айланманг!\nМамлакатимиз мусулмон мамлакат. Раҳбарларнинг биз таниганларимиз ҳаммалари мусулмон. Бундай давлатда давлатга қарши чиқиш, беқарорлик юзага келтириш жоиз эмас.\nИсломга ғайратингиз, ихлосингиз ва бундаги шижоатингиз дин хизмати учун етарли эмас. Балки илм, ҳикмат йўлчи юлдузингиз бўлиши шарт. Бўлмаса алданасиз, хато қиласиз .\nКиритилди: 18:31 11.01.2019. Ўқилди: 2978 марта. Фикрлар сони: 0 та.


«200 млрд сўм ҳайит муносабати билан, 380 млрд сўм эса карантин даврида даромадсиз қолган аҳолини қўллаб-қувватлаш учун берилмоқда» – вазир ўринбосари\nЖамият 18:07 / 31.07.2020 24547\n«Кеча-бугун жойларда тарқатилаётган 200 млрд сўм Қурбон ҳайити муносабати билан ёрдамга муҳтож оилаларнинг ҳолидан хабар олиш учун ажратилган. «Саховат ва кўмак» жамғармаси ҳисобидан тарқатилаётган бу пуллар 150 мингта оилани қўллаб-қувватлашга қаратилган. Мазкур маблағ мутасадди идоралар томонидан шакллантирилган рўйхат асосида нақд пул шаклида тарқатилмоқда.\nБундан ташқари, президент ушбу фармони билан аъзолари 1,7 млн нафардан ортиқ бўлган 400 мингдан кўпроқ оилаларга бир марталик моддий ёрдам ажратилади ва бунинг учун 380 млрд сўм йўналтирилади. Бу маблағ карантин даврида одамларнинг тирикчилигини ўтказиши учун берилмоқда.\nБиз озиқ-овқат маҳсулотларининг бир кунлик меъёридан келиб чиққан ҳолда ҳисоб-китоб қилдик. Ҳисоб-китобларимиз асосида жон бошига 14 турдаги маҳсулот учун 220 минг сўмдан тўғри келиши маълум бўлди. Бир оилада 5 киши бўладиган бўлса, 1 млн 100 минг сўмдан тўғри келади. Бу маблағниям нақд пул шаклида беришни ташкил қиламиз, чунки эҳтиёжманд оила, дейлик, томорқасида нимадир етиштираётган бўлса, биз маҳсулот шаклида олиб борган картошка-пиёзларимиз унга керак бўлмаслиги мумкин. Шунинг учун нақд пул шаклида бериладиган 1,1 млн сўмга оила учун керак бўлган мақсадлар учун ишлатади», дея Акмалхон Ортиқовнинг сўзларини келтирмоқда Kun.uz мухбири.\nАввалроқ иқтисодий тараққиёт ва камбағалликни қисқартириш вазирининг биринчи ўринбосари Қурбон ҳайити арафасида эҳтиёжманд оилаларга ажратилаётган бир марталик моддий ёрдам нима учун нақд пул шаклида берилаётганига тўхталганди.\nЭслатиб ўтамиз, Қурбон ҳайити байрами муносабати билан президент фармонига мувофиқ моддий кўмакка муҳтож оилаларга республика бюджетидан бир марталик моддий ёрдам кўрсатилиши белгиланган эди.


Ўзбекистон олтин-валюта захираларининг ҳозирги ҳажми эълон қилинди. Олтин ҳажми кескин тушибди! Нимага? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n18:26 - Ўзбекистон олтин-валюта захираларининг ҳозирги ҳажми эълон қилинди. Олтин ҳажми кескин тушибди! Нимага?\nЎзбекистон Марказий Банки олтин-валюта захиралари тўғрисидаги статистик маълумотларни янгилагани хабар қилди.\n1 август ҳолатига кўра расмий захиралар 27,72 млрд долларни ташкил қилган. Ундан 12,28 млрд доллари чет эл валютасидаги захиралар бўлса, 15,08 млрд доллари олтиндир. Умумий захиралар ҳажми бир ой давомида деярли ўзгармади.\nБироқ, захиралардаги олтин миқдорида кескин ўзгариш бор. Бир ой аввал олтин заҳиралаимиз $15 910,6 эди. Яқинда олтиннинг нархи дунё бозорида кескин ортди, демак, бизда олтин заҳираларимиз ҳам ортиши керак эди. Аммо, кўриб турибмизки, олтин заҳираларимиз миқдори кескин, тахминан 1 миллиард долларга тушган.\nНима деймиз, “бечора Ўзбекистон” деймизми? Аслида, Марказий Банк ва оммавий ахборот воситалари бунга тушунтириш беришлари керак эди. Бермадилар. Тўғри, 1 ой аввал Марказий Банк раҳбари Мамаризо Нурмурод бизда олтин заҳиралар ҳажми тушиши мукинлигини айтган эди. Аммо, нимага бунчалик катта тушиш бўлди? Энди тушунтиришни Шавкат Мирзиёдан сўраймизми?


Акмал Турсунбоев: “Дарвозамиздан гол ўтказмасликка ҳаракат қиламиз” / CHAMPIONAT.asia\nАкмал Турсунбоев: “Дарвозамиздан гол ўтказмасликка ҳаракат қиламиз”\nОлимпия терма жамоамизда дарвозабонлар билан Шавкат Абдухўжаев ишламоқда.\nМураббийлар штаби турнир олдидан ўтказилаётган йиғинга бира тўла “Пахтакор”нинг уч нафар иқтидорли посбонларини таклиф этган. Яқиндагина белидаги жарохат туфайли сафдан чиққан Элдор Суюновдан сўнг, асосий эътибор Асилбек Омонов, Акмал Турсунбоев ҳамда Абдумавлон Абдужалиловга қаратилмоқда.\n- Акмал, Уммондаги бўлажак турнирга қай даражада тайёрсизлар? Умуман ўтказилган машғулотлар қандай кечмоқда?\n- Осиё чемпионатига тайёргарлик жараёни юқори савияда ўтказилмоқда. Биз Тошкентдаги йиғинларда кунига икки маҳалдан машғулот ўтказдик. Эрталаб тренажёр залида жисмоний тайёргарлик устида машқлар ўтказилган бўлса, тушликдан сўнг майдонда тўп билан ишладик.\n- Осиё чемпионати олдидан ўз олдингларга қандай мақсад қўймоқдасизлар?\n- Уммонда кечадиган ўйинлар осон бўлмаслиги турган гап. У ерда оддий рақиблар бўлмайди. Лекин шунга қарамай биз имкон қадар ҳар бир баҳсни ижобий натижа билан якунлашга ҳаракат қиламиз. Бунинг учун имкониятимиз юқори.\n- Сиз каби олимпия терма жамоамиз йиғинига таклиф этилган посбонлар хусусида қандай фикрдасиз? Осиё чемпионатида терма жамоамиз дарвозасини қўриқлаш имкониятингизни неча фоизга баҳолайсиз?\n- Чемпионатга таклиф этилган дарвозабонларнинг барчаси “Пахтакор” вакилларидир. Тўғрисини айтсам, Асилбек ва Абдумавлон билан ҳаётда дўстмиз. Қай биримиз бошланғич таркибдан жой олишимизнинг аҳамияти юқори эмас. Ватанимиз шарафини ҳимоя қилиш йўлидаги асосий вазифамиз халқаро майдонда гол ўтказмасликдир. Шуни яхши тушуниб турибмиз.\n- Мураббийимиз Шавкат ака Абдухўжаев ҳам биз билан жиддий суръатда ишламоқда. У кишини олдиндан биламан. Илгари ҳам бирга ишлаганмиз. Бой тажрибага эга. Насиб қилса юртимизга ёруғ юз билан қайтамиз.


Тайванда рўй берган табиий офатларда 130 дан ортиқ киши жабрланди\n16:55 / 31.07.2017\nСўнгги кунларда Тайванга Nesat ва Haitang номли иккита денгиз тўфони ёпирилди. Табиий офат ҳукмронлиги сабабли оролнинг турли туманларида камида 131 киши жабрланди, яна бир киши бедарак йўқолган ҳисобланмоқда, деб хабар қилган CNA агентлиги.\nТўфонлар кучли ёғингарчилик келтирган ва бунинг оқибатида оролнинг турли туманларида кўчки содир бўлиш эҳтимоли ортган. 279 аҳоли пункти сув остида қолган.\nНоқулай об-ҳаво асосий хизматлар фаолиятига салбий таъсир кўрсатди. 650 минг аҳоли тураржойларида электр тармоғидан узилиш ҳоллари кузатилди. Кўп сонли автомобиль йўллари тўсиб қолинди. Бунинг оқибатида автобус қатнови ҳам издан чиқди.\nМаҳаллий ҳукуматга кўра, қишлоқ хўжалигига етказилган зарар 5,8 миллион долларни ташкил этган.\nтабиий офат Тайвань


Аҳоли билан ўтказилган мулоқотда кўтарилган муаммолар назоратга олиндими? » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » Аҳоли билан ўтказилган мулоқотда кўтарилган муаммолар назоратга олиндими?\nЖиззах вилояти ички ишлар бошқармаси бошлиғи, генерал-майор Ғайрат Қодиров Дўстлик туманидаги Саритепа, Бунёдкор ҳамда Ғафур Ғулом маҳалла фуқаролар йиғинларида бўлиб, аҳоли билан мулоқотлар ўтказди. Шунингдек, бошқарма бошлиғи мазкур ҳудудлардаги сайлов участкаларининг сиёсий жараёнларга ҳозирлигини ўрганди.\nДўстлик туманининг 4131 нафар аҳолига эга Саритепа қишлоқ фуқаролар йиғинида бўлиб ўтган учрашув давомида кўчалар ва кўп қаватли уйлар теварагини қурилиш маҳсулотлари қолдиғидан тозалаш, ҳудудда тикувчилик цехи фаолиятини йўлга қўйиш, чорва моллари боқилиши учун умум фойдаланадиган молхона қуриш таклифлари баён қилинди. Шунингдек, фуқароларни кредит ҳисобига қорамоллар билан таъминлаш, ер ости сувларини қочириш мақсадида дренажларни тозалаш, ободонлаштириш ва кўкаламзорлаштириш ишларини амалга ошириш, бетон ариқлар қуриш ҳамда жамоатчилик назоратини кучайтириш юзасидан фикрлар билдирилди.\nМаълумот ўрнида айтиш керакки, вилоят ички ишлар бошқармаси бошлиғи жорий йилнинг август ойида саритепаликлар билан мулоқот ўтказган ва бу жараёнда 30 дан ортиқ масалалар ижобий ечим топган эди. Чунончи, қишлоқда 3,5 километрлик ичимлик суви тармоғи тортилди. Бу сафарги учрашувда саритепаликлар 3- сектор раҳбарига Дўстлик тумани маркази ва Саритепа қишлоғи оралиғидаги таъмирталаб бўлиб қолган 500 метр узунликдаги ичимлик суви тармоғини янгилаш бўйича мурожаат қилишди. Ғайрат Қодиров саритепаликларга бу масалани ҳал қилишга ваъда берди.\nБунёдкор маҳалла фуқаролар йиғинида бўлиб ўтган учрашувда аҳоли пунктини кўмир билан таъминлаш, хотин-қизлар учун иш ўринлари яратиш, ҳудудда тадбиркорликни ривожлантириш, томорқадан самарали фойдаланиш билан боғлиқ муаммолар кўтарилди. Мулоқот давомида бунёдкорликлар 3- сектор раҳбарига ўз миннатдорчиликларини билдирдилар. Боиси, илгариги учрашувда ушбу маҳалла аҳли 500 метр йўлга шағал ётқизиш ва аҳолини суюлтирилган газ билан мунтазам таъминлаш юзасидан мурожаат этган эди. Ҳар икки масала қисқа муддатларда ҳал қилинган.\nТадбир давомида вилоят ички ишлар бошқармаси бошлиғи ҳудуддаги “Бешбулоқ” кўп тармоқли фермер хўжалигининг 100 бош гольдштейн зотли қорамол боқилаётган чорва мажмуаси фаолияти билан танишди. Таъкидлаш керакки, фермер хўжалигига тумандаги 3- сектор раҳбари яқиндан ёрдам бермоқда.\nҒафур Ғулом маҳалласида ўтказилган мулоқотда ҳам ҳудудни қурилиш чиқиндиларидан тозалаш масаласи кўтарилди. Шунингдек, ноқонуний иншоотларга барҳам бериш, кўчаларга ёритгичлар ўрнатиш, пиёдалар йўлакчаси қуриш, асфальт ётқизиш, табиий газ тармоғига уланиш бўйича мурожаатлар қилинди.\nШу куни ўтказилган учрашувлар давомида тегишли корхоналар масъулларига топшириқлар берилиб, ижроси назоратга олинди. 3- сектор раҳбари қурилиш техникалари, молиявий ва ташкилий масалаларни ҳал қилишни ўз зиммасига олди. Мулоқотларда сайловни уюшқоқлик билан ўтказиш ҳамда ис газидан заҳарланишнинг олдини олиш бўйича атрофлича сўз юритилди.\nСайёр қабуллар якунида вилоят ички ишлар бошқармаси бошлиғи ов аҳоли пунктларидаги сайлов округлари ва участкаларида бўлди. Чунончи, 3- сектор раҳбари Саритепа қишлоғидаги 18- Чўлқувар, 12- Зарафшон, 13- Гулистон сайлов округлари, 143- ва 144- сайлов участкалари фаолияти билан танишди. Худди шундай, Бунёдкор маҳалласидаги 14- Чўлпон, 15- Бахмал сайлов округлари ҳамда 145- ва 146- сайлов участкаларини кўздан кечирди. Ғайрат Қодиров бу жараёнда сайлов округ ва участкаларини тегишли тартибда жиҳозланиши, иситилиши, ёнғин ва жамоат хавфсизлиги нуқтаи назаридан ўрганди ва камчиликларни бартараф этиш юзасидан ўз тавсияларини берди.


ЎҚИТУВЧИНИНГ ОБРЎСИ ЮКСАЛМОҚДА - Ўзбекистон овози газетаси\nЎҚИТУВЧИНИНГ ОБРЎСИ ЮКСАЛМОҚДА\nБаҳромжон ОБИДЖОНОВ, Олий Мажлис Қонунчилик палатасидаги Ўзбекистон ХДП фракцияси аъзоси:\n— Бугун қаерда бўлмасин, катта-кичик йиғинларда ўқитувчиларга кўрсатилаётган ғамхўрликлар ҳақида гап бормоқда. Ўқитувчилар даврасида эса бу ислоҳотлар ҳаяжон ва фахр-ифтихор билан эътироф этилмоқда. Дарҳақиқат ўқитувчи ва мураббийларга ҳеч қачон ҳозиргидек кенг қамровли эътибор кўрсатилмаган эди.\nПрезидентимизнинг «Халқ таълимини бошқариш тизимини такомиллаштириш бўйича қўшимча чора-тадбирлар тўғрисида»ги фармони ҳамда «Ёшларни маънавий-ахлоқий ва жисмоний баркамол этиб тарбиялаш, уларга таълим-тарбия бериш тизимини сифат жиҳатидан янги босқичга кўтариш чора-тадбирлари тўғрисида»ги қарорида шу пайтгача муаммо бўлиб келган кўп масалаларга ечим топилди, ўқитувчи ва мураббийларга катта имтиёзлар яратилди.\nБу мамлакатимизда ёш авлодни маънавий-ахлоқий ва интеллектуал жиҳатдан камол топтиришни сифат жиҳатидан янги даражага кўтариш, ўқув-тарбия жараёнида таълимнинг инновацион шакллари ва усулларини қўллашга хизмат қилади.\nБиз жойларда ўқитувчи ва мураббийлар билан бўлаётган суҳбатларда уларнинг бугунги ислоҳотлардан, эътибор ва рағбатдан чексиз мамнун эканликларига гувоҳ бўляпмиз. Дарҳақиқат, ўқитувчи мажбурий ишларга, тадбирларга жалб этилмаса, албатта, у ўзининг кундалик вазифаси билан шуғулланади, изланади, замонавий билимларни ўзлаштириб, ўқувчига пухта билим бера олади. Натижада ўқувчининг билим сифати кўтарилади, халқаро фан олимпиадалари, кўрик-танловлар ғолиблари сони ортади.\nДавлатимиз раҳбари куни кеча соҳа ходимларига йўллаган табригида ҳам бугунги ислоҳотлар, ўқитувчилар учун яратилаётган шароитлар, берилаётган имтиёзларнинг замирида аввало, уларнинг қадри ва нуфузини ошириш, жамиятдаги обрўсини мустаҳкамлаш, энг муҳими, ёшларга пухта таълим-тарбия бериш учун қилинаётганини таъкидлади.\nҚайд этилдики, мазкур фармонда халқ таълими муассасаларини бошқариш тизимини такомиллаштириш, моддий-техник ва ўқув-методик базасини мустаҳкамлаш, нодавлат умумтаълим масканлари тармоғини янада ривожлантириш кўзда тутилган. «Замонавий мактаб» давлат дастурини тайёрлаш, ишлаб турган пенсионер ўқитувчиларга нафақаларини тўлиқ миқдорда тўлаш белгиланган.\nЎқитувчи ва мураббийларни хурсанд қилган яна бир муҳим масала — бу бошланғич ва юқори синф ўқитувчиларининг маошлари тенглаштирилгани бўлди. Янги йилдан бошлаб мутахассис ўқитувчиларнинг оширилган ойлик иш ҳақи миқдори 54 фоизга, олий тоифали педагогларники эса 64 фоизга етиши кўзда тутилмоқда. Бундан ташқари, педагог ходимларни намунавий арзон уй-жойлар, автотранспорт воситалари билан таъминлаш мақсадида узоқ муддатли имтиёзли кредитлар ажратилмоқда.\nУмуман олганда, бугун чинакам ишлайдиган замон келди. Қачон инсон бор меҳри ва қалб-қўрини касбига бағишлайди? Қачонки, оиласи тинч ва эҳтиёжлари таъминланган бўлса, хотиржам ишлайди, изланади.\nБу ҳаётбахш ислоҳотлар ўқитувчиларнинг мавқеини кўтариш, қадрини юксалтириш билан бирга, уларга катта масъулият ҳам юклайди. Бундай эътиборга жавобан фидойилик билан меҳнат қилиш, тинимсиз изланиш, жаҳон тажрибасини ўзлаштириш ва ёшларга пухта, замонавий билим бериш талаб этилади.


Мирзиёев ҳокимларга ҳар куни ижтимоий тармоқлардан тушган саволларга жавоб бериш вазифасини юклади\n25 октябр 2020, Тошкент вақти: 07:22\nЎзбекистонда ҳокимлар бундан буён кунига 2 соат ижтимоий тармоқ фойдаланувчиларидан тушган саволларга жавоб беришлари лозим. Бундай вазифа президент Шавкат Мирзиёев томонидан 14 июль куни Тошкентда ўтказилган видеоселектор йиғилиши аввалида қўйилди.\n“Ҳокимларга шундай топшириқ: эрталаб бир соат – 8 дан 9 гача, кечқурун 9 дан 10 гача (яъни 21.00 дан 22.00 гача – таҳр.) ижтимоий тармоқлардан тушган саволларга мукаммал жавоб берасизлар. Халқимиз ҳамма нарсани билиши керак”, деган президент Мирзиеёв.\nЭпидемиологик вазиятга тўхталган Ш. Мирзиеёв, президент матбуот хизмати маълумотига кўра, бош вазир ўринбосари Беҳзод Мусаев ва соғлиқни сақлаш вазири Алишер Шодмоновга бир кун муддатда амалдаги тест-таҳлил топшириш жараёнини қайта кўриб чиқиб, аҳоли учун қулай тизимни ишлаб чиқишни топширган.\nАйни пайтда президент вилоят, шаҳар ва туманларда маҳаллий кенгашлар, жойлардаги ҳокимлик ва бошқарув идоралари ўз ҳудудидаги вазиятни чуқур таҳлил қилиб, Республика комиссияси билан келишилган ҳолда карантин қоидаларини қаерда зарур бўлса кучайтириши, қаерда зарур бўлса юмшатиши лозимлигини урғулаган.\n“Ҳеч кимга сир эмас, бу йилдан бошлаб озиқ-овқат масаласи дунё миқёсида ҳал қилувчи ўринга чиқади. Чунки коронавирусни енгиш ҳам, халқ фаровонлигини таъминлаш, жамиятда тинчлик ва барқарорликни мустаҳкамлаш ҳам аввало шунга боғлиқ. Шунинг учун бизда доимо уч ойлик озиқ-овқат захираси шай туриши керак”, деган Ш. Мирзиёев.


Банк иши факултетида “Brain council” интеллектуал ўйинининг 2-босқичи ўтказилди.\nБанк иши факултетида “Brain council” ...\nТошкент молия институти Банк иши факултети Талабалар кенгаши томонидан 2019 йил 19 октябрь куни ўзбек гуруҳлари ўртасида “Brain council” интеллектуал ўйинининг 2-босқичи ўтказилди.\nУшбу ўйиндан кўзланган асосий мақсад, ёшларнинг интеллектуал билим, кўникма ва малакаларини шакллантиришга қаратилган.\n“Brain council” интеллектуал ўйинида факултетнинг 2-босқич талабаларидан ташкил топган жамоалари, жумладан, “Acronym” (БИ-61) жамоаси, “Majors” (БИ-61) жамоаси, “Future” (БИ-61) жамоаси, “Leaders” (БИ-60) жамоаси, “Intellect” (БИ-60) жамоаси ва “Excellent” (БИ-60) жамоалари фаол иштирок этишди.\nЯкуний натижаларга кўра, БИ-61 гуруҳи талабаларидан ташкил топган “Acronym” жамоаси, БИ-61 ва БИ-60 гуруҳи талабаларидан ташкил топган “Majors” ва “Intellect” жамоалари финал йўлланмасини қўлга киритдилар.\nЭслатиб ўтамиз 1-босқич ўйинлари 2019 йилнинг 18 октябрь куни факултетнинг 1-босқич талабаларидан ташкил топган жамоалар: “Space” (БИ-50) жамоаси, “Excellent” (БИ-51) жамоаси, “Forte” (БИ-52) жамоаси, “Leaders” (БИ-52) жамоаси ва “Auditor” (ББХА-50) жамоалари ўртасида бўлиб ўтган эди.


hidoyat.uz – “Мовароуннаҳр” нашриётининг сайти - СЎРАГАН ЭДИНГИЗ... (2012-5-г)\nСЎРАГАН ЭДИНГИЗ... (2012-5-г)\nСавол: Ассалому алайкум муфтий ҳазратлари! Бу йил яхши ниятда бир уя асалари сотиб олганман. Унинг асалидан ушр бериладими, шуни билмоқчиман? Жавоб учун олдиндан раҳмат.\nЖавоб: Аллоҳ таолога ҳамд, Расулуллоҳга (соллаллоҳу алайҳи ва саллам) дуруду саломларимиз бўлсин!\nАсаларининг асалидан ушр, яъни ўндан бирини закот олиши мумкин бўлганларга бериш вожибдир. Чунки асалари гул ва мевалар билан озиқланади. Гул ва меваларда ушр вожибдир. Улардан чиққан нарсаларда ҳам ушр вожиб бўлади. Имоми Аъзам (раҳматуллоҳи алайҳ) наздларида, асал оз бўлса ҳам, кўп бўлса ҳам унда ушр вожиб бўлади. Расулуллоҳ (соллаллоҳу алайҳи ва саллам) "Асалда ушр вожибдир", деганлар.\nТоғларда, дарахтларда топилган асалдан ҳам ушр берилади ("Ҳидоя", "Шарҳул виқоя","Раддул муҳтор алад дуррул мухтор").\nСавол: Қандай ҳайвонлар гўштини еб бўлмайди?\nЖавоб: Сувда яшайдиган жониворлар ичида балиқдан бошқасининг гўшти ейилмайди. Жумладан, қурбақа, қисқичбақа ва бошқа мўйнаси қимматбаҳо бўлган қундуз каби сувда яшайдиган жониворларнинг барчасининг гўшти ҳаромдир. Агар балиқ сабабсиз ўлган бўлса, ейилмайди.\nҲашаротлар орасида чигирткадан бошқаси ҳалол эмас.\nИлон, типратикан (кирпи) каби судралиб юрувчи, кемирувчи ва қурт-қумурсқаларни еб бўлмайди.\nХонаки ҳайвонлардан туя, сигир ва қўй, агар тезак ей-диган ёки дурда (вино сиқиб олинган қуйқа) бериб боқилган бўлса, гўштида қўланса ҳид бўлади. Уларга тоза ўт, ем бериб боқиб ҳидини йўқотиш керак. Қўланса ҳиди кетмай сўйилса, гўштини ейиш макруҳдир. Таҳовийнинг "Мухтасар"и шарҳида: "Уларни кўп кунлар қамаб, бошқа озуқалар бериб боқмасдан туриб, сўйиб истеъмол қилиш ҳалол бўлмайди", дейилган. Имом Абу Юсуф Абу Ҳанифадан (раҳимаҳумуллоҳ) бундай ривоят қилади: "Нажосат ейдиган ҳайвон уч кун қамаб қўйилади". Имом Муҳаммад (раҳматуллоҳ): "Уни қамаб қўйиш учун бирон вақт тайин қилинмаган", деган.\nИбн Рустам Муҳаммаддан (раҳматуллоҳи алайҳ) қилган ривоятда: "Тезак ейдиган туя, қўй ва сигирларнинг сути ичилмайди..." дейилган.\nБарча йиртқич ҳайвонлар, йиртқич қушлар гўшти (тирноқли ва тумшуқли) ҳалол эмас. Ўрдак, товуқ, каклик, турналар ҳалолдир.\nДалада юрган товуқнинг гўшти ейилаверади. Чунки товуқ далада нажосатдан бошқа дон-дунлар билан ҳам озиқланади. Аммо нажосатхўр товуқни қорнидаги овқати ҳазм бўлиб кетгунича, бир кун ё уч кун қамаб қўйган яхши.\nГўшти ҳалол ҳайвонларнинг қонини, олатини, икки моягини, урғочи ҳайвоннинг сийдик чиқиш жойини, безларни, сийдик қопини, ўт қопини ейиш таҳримий макруҳдир ("Фатовойи Ҳиндия").\nСавол: Пешона ё буруннинг ўзи билангина сажда қилинса, намоз дуруст бўладими?\nЖавоб: Узр бўлмаганда, саждада пешона ҳам, бурун ҳам ерга тегиши лозим. Саждада узрсиз фақат пешона ё бурунни ерга текказиш макруҳдир ("Ҳидоя").\nСавол: Мен ғусл қилганимдан кейин билсам, тишимнинг кавагида овқат қолдиғи қолган экан. Бунинг ибодатимга зарари йўқми?\nЖавоб: Ғусл қилишдан олдин тиш ораларини ва бурун катагини яхшилиб тозалаш керак. Чунки ғуслда оғиз ва бурунни яхшилаб чайиш фарздир. Бурун катагида балғам ёпишиб қотиб қолган бўлса, уни кетказмаса ғусл ўрнига ўтмайди. Агар тиш ораларида ё кавагида овқат қолдиқлари қолган бўлса, зарари йўқ. Аммо эҳтиёт юзасидан тиш кавагидаги овқат қолдиғини олиб ташлаб, у ерга сув етказиш лозим ("Шарҳул виқоя", "Фатовойи Ҳиндия", "Фатҳул қодир").\nСавол: Ушбу саволни беришим балки ўринсиздир. Бунинг учун узр сўрайман. Агар зарур бўлиб қолганда дала жойларда ҳожатга борган кишининг кийимига пешоби сачраса, унинг ҳукми нима бўлади?\nЖавоб: Пешоб кийимга ёки баданга жуда майда заррача ҳолда, игнанинг учидек сачраса зарари йўқ. Зарурат юзасидан афв қилинади. Бу ўринда шуни эслатиш лозим: пешобдан кийим, баданни асрамаслик қабр азобига сабаб бўлади. Шунинг учун имкон топилиши билан пешоб теккан баданни ва кийимни ювиб олиш керак. Бироқ пешоб жуволдизнинг (игнанинг каттароғи) учидек сачраса, у жойни ювмай намоз ўқиб бўлмайди. Аммо пешоб жуда кам миқдорда бўлса ҳам, сувга сачраса, уни нопок қилади. ("Шарҳул виқоя", "Фатовойи Ҳиндия", "Баҳрур роиқ").\nСавол: Никоҳ ўқилаётганида имом куёвга: "Маҳрга нима берасиз?" деб сўради. Бу сўзни ҳеч эшитмаган эканман, маҳр нима?\nЖавоб: Маҳр никоҳ ақдидан келиб чиқадиган мажбурият бўлиб, келинга бериладиган пул ёки молдир. Қуръони карим ва суннат билан собит бўлган. Имоми Аъзам мазҳабида маҳрнинг энг ози ўн дирҳам кумуш (29,75 грамм) миқдори. Кўпининг миқдори чегараланмаган. Расулуллоҳ (соллаллоҳу алайҳи ва саллам): "Маҳрнинг энг яхшиси озидир", деганлар.\nCавол: Эр хотинига маҳрга деб нимадир ваъда қилса-ю, лекин маълум вақтдан кейин ҳам олиб бермаса, никоҳ бузилмайдими?\nЖавоб: Никоҳ дуруст бўлишининг шарти бундай: турмушга чиқаётган келин гувоҳлар, яъни икки эр ёки бир эр ва икки аёл ҳузурида: "Ўзимни жуфти ҳалолликка бағишладим", дегач, турмуш қураётган эр: "Қабул қилдим", деб эшиттириб айтиши лозим. Бу сўзлар бир жойда айтилиши ва уни гувоҳлар ҳамда турмуш қурмоқчи бўлаётганларнинг ҳар бири ўша жойда эшитиши зарур.\nНикоҳдан сўнг эр аёли билан бўлгач, маҳрни бериши вожиб бўлади. Агар бир муддат белгилаб насия қилган бўлса, муддати келгач, бериши лозим. Эр ваъдасини бажармай, маҳрни пайсалга солса, никоҳ бузилмайди, аммо аёл ўзидан эрининг баҳра олишига рухсат бермасликка ҳақли бўлади ("Фатовойи Ҳиндия").\nСавол: Унаштирилганда берилган моллар маҳрга ўтадими?\nЖавоб: Агар улар ҳадя ва бошқа мақсадлар ниятида берилмай, маҳр деб аталса, маҳр ўрнига ўтади. Унаштирилганидан сўнг икки томон келишолмай, никоҳ ақди қилинмаса, куёв келин томонга маҳр ўрнига берган барча молларни қайтариб олади. Шунингдек, ҳадя сифатида берган моллари ҳам қайтарилади ("Раддул муҳтор").\nСавол: Қабристонда намоз ўқиш гуноҳ деб эшитдим. Ҳайитда айрим кишилар масжид ёнидаги қабристон ичида туриб, имомга эргашишади. Уларнинг намози дуруст бўладими?\nЖавоб: Қабристонда, йўл ўртасида, туянинг ётоғида, ахлат-чиқинди ташланган жойларда, кушхоналарда (қассобхона), ҳожатхона ва таҳоратхоналарда, Каъбанинг устида, ҳаммомда (ювиниш жойларида), ўтиш жойлари ва йўл устида намоз ўқиш макруҳдир ("Фатовойи Ҳиндия", "Фатовойи Қозихон").\nҚабрларни босиб ўтиш одобдан эмас.\nИложи борича ибодатларимизни камчиликсиз, тўлиқ адо этишга ҳаракат қилишимиз лозим.\n1460 марта ўқилган.


Сиёсий можаро: қримликлар чиқишидаги нохушлик туфайли Россия ОБСЕга норозилик киритади - 11.09.2018, Sputnik Ўзбекистон\nРоссия делегацияси вакилларидан бирининг айтишича, Россия делегациясидан ҳеч ким чиқиш қилолмаган бир вақтда, украиналик делегатлар бирин-кетин чиқиш қилишган... 11.09.2018, Sputnik Ўзбекистон\nРоссия делегацияси вакилларидан бирининг айтишича, Россия делегациясидан ҳеч ким чиқиш қилолмаган бир вақтда, украиналик делегатлар бирин-кетин чиқиш қилишган ва ҳеч қандай жазосиз Россия устидан мағзава ағдаришган.\nТОШКЕНТ, 11 сен - Sputnik. Қримнинг айрим вакилларига Варшавада бўлиб ўтаётган ОБСЕ ЕҲХТ мажлисида чиқиш қилишда ҳалал беришди, деб хабар қилмоқда РИА Новости.\nТрамп G7 учрашувида Қрим Россияга тегишли эканлигини айтган – ОАВ\nУшбу муносабат билан мажлисда иштирок этаётган Россия делегацияси ташкилот раҳбариятига норозилик билдиришини маълум қилган.\nИкки ҳафта лавом этаётган анжуманнинг мақсади - ташкилотга аъзо мамлакатлар ҳукуматлари томонидан инсон ҳуқуқлари ва эркинликлари, демократия, бағрикенгликка амал қилиниши ҳамда ирқчиликка қарши кураш соҳаларида қабул қилинган мажбуриятларни кўриб чиқишдир.\nМажлис регламенти ҳар бири уч соат давом этадиган сессияларни назарда тутади. Тадбир иштирокчилари сессия давомида ўз исмларини рўйхатга киритишлари мумкин. Музокаралар вақтида мувофиқлаштирувчи рўйхатдаги барча фигурантларга гапириш имконини берадилар.\nСессия давомидаги можаро\nОАВ эркинлиги масаласи муҳокама қилинаётган вақтда Қрим вакиллари чиқишлари юзасидан қизғин дискуссия авж олди. Расман уларга сўз берилди, бироқ уларнинг баёнотлари, яриморол оккупация қилинган ҳудудлиги, шу боис, унинг вакиллари Россия номидан чиқиш қилолмаслигини таъкидловчи Украина делегацияси вакиллари изоҳлари билан бўлинар эди.\nКанадалик делегат ҳаттоки Қрим вакилларини залдан чиқариш таклифини киритди, бироқ ҳеч ким унинг гапига қулоқ солмади.\nРоссия ТИВ ахборот ва матбуот департаменти раҳбари ўринбосари Максим Буякевич, қримликлар Россия Федерацияси фуқаролари чиқиш қилаётганликлари ва расман мажлис иштирокчилари сифатида рўйхатдан ўтишганлигини тушунтирди.\n"ОБСЕ территориал келиб-чиқишни аниқлаштириш ҳуқуқига эга эмас <…>. Асоссиз равишда чиқиш ҳуқуқидан маҳрум қилишбиз томондан энг жиддий қоидабузарлик сифатида талқин қилинади", - деб огоҳлантирди у.\nШундай бўлса-да, яриморолнинг баъзи вакиллари охир-оқибат чиқиш қила олмадилар, чунки сўз мажлиснинг кейинги иштирокчиларига берилди.\nЕвропа Россия Қрими тинч ва осуда ҳаёт кечираётганини эшитишни хоҳламайди, деб ҳисоблайди делегация вакили "Қрим кўприги" автоном нотижорат ташкилоти бош продюсери Александр Беланов.\nАҚШ Қримни Россияники деб тан олмайди - Пентагон раҳбари баёноти\n24 Август 2017, 17:08\nЯна бир делегация вакилининг сўзларига кўра, Россия делегациясидан ҳеч ким чиқиш қилолмаган бир вақтда, украиналик делегатлар биринма-кетин чиқиш қилишган ва ҳеч қандай жазо олмасдан Россия устидан мағзава ағдаришган. "Инсон ҳуқуқларини ҳимоялаш ва журналистлар эркинлигини муҳоваза қилиш бош мақсади бўлган майдонда бу қадар очиқча икки хил стандартларнинг қўлланилиши мумкин бўлмаган ҳолат", - деб таъкидлади у.\nУкраинада бўлиб ўтган давлат тўнтаришидан сўнг 2014 йилнинг март ойида ўтказилган референдум натижаларига кўра, Қрим Россия таркибига киритилган. Референдум давомида овоз берувчиларнинг 95%и яриморол Россия таркибига киритилиши учун овоз беришган.\nУкраина яриморолни аввалгидек ўзиники, аммо вақтинча "оккупация қилинган ҳудуд" деб ҳисоблаб келмоқда.\nРоссия президенти ўз чиқишларидан бирида Қрим масаласига аллақачон узил-кесил нуқта қўйилганини айтган эди.


Сирдарё вилоятининг М39 йўлида 5 гектар майдонга «Яшил макон» лойиҳаси доирасида манзарали дарахтлар экилди. | Ўрмон хўжалиги давлат қўмитаси расмий веб сайти\nСирдарё вилоятининг М39 йўлида 5 гектар майдонга «Яшил макон» лойиҳаси доирасида манзарали дарахтлар экилди.\nПрезидент Шавкат Мирзиёев шаҳарлар, туман марказлари ҳамда аҳоли пунктларида экологик вазият ва ҳаво тозалигини яхшилаш мақсадида «Яшил макон» умуммиллий лойиҳасини амалга оширишга бағишланган видеоселекторда 10 декабрга қадар дарахт экиш бўйича «долзарб 40 кунлик» эълон қилинишини маълум қилган эди.\n«Яшил макон» умуммиллий лойиҳаси доирасида барча ташкилот, муассаса ва корхоналар кўчат экиб, кўрк улашиб, ҳаво мусаффолигини таъминлашда кенг кўламли ишларни амалга оширмоқда.\nШу муносабат билан Миллий табиат боглари ва овчилик бошқармаси ҳамда туман ҳокимлиги томонидан Сирдарё вилоятининг М39 йўлида 5 гектар майдонга «Яшил макон» лойиҳаси доирасида манзарали дарахтлар экилди.\nБиринчи ниҳолни ерга Бош вазирнинг аграр ва озиқ-овқат соҳаларини ривожлантириш масалалари бўйича ўринбосари Шуҳрат Мадаминович Ғаниевнинг шахсан ўзлари экди. Ниҳолларнинг барчаси Сирдарё туманининг Қолгансир давлат ўрмон-ов хўжалигини ўзида етиштирилган. Кўчат экишга 200га яқин ходимлар жалб қилинди.\nКўчат экиш давомида «Биз экаётган ниҳолларимиз кўкка бўй чўзиб, серсоя дарахтга айланади. Бугун уларни парваришлаш ҳар биримиз учун муҳимдир»,- дейди Шуҳрат Ғаниев.\n← Сайёр қабул энг мақбул ечим. Ўрмон хўжалиги давлат қўмитаси ҳодимлари ,,Яшил макон" умуммиллий лойиҳаси доирасида иштирок этишди →


ЯРАТУВЧАН ТУПРОҚ ҲАҚИДА БУЮКЛАРНИНГ ФИКРЛАРИ | Ekobarqaror\nЯРАТУВЧАН ТУПРОҚ ҲАҚИДА БУЮКЛАРНИНГ ФИКРЛАРИ\n05.05.2017 Nargis Qosimova\tФикр билдиринг\nУнумдор тупроқ донадор тузилишининг аҳамияти ҳақида тупроқшунос олимларни ҳаммаси билади. Россия тупроқшунослик фанининг асосчиси В.В.Докучаев тупроқ ҳақида шундай ёзган: “Плуг ёки омоч остидан эмас, балким ҳайдалмаган даштдан олинган қора тупроқ ўзининг донадор тузилиши билан ажралиб туради, у гўёким энг ғовак жисм каби беҳисоб тирқишлар билан қопланган, сув ва ҳавони ажойиб равишда ўзидан ўтказа олади. Қора тупроқнинг энг катта афзаллиги ана шу тузилишида. Қора тупроққа азалий унумдорликни қайтариш – унга ҳайдалмаган дашт тупроғини тузилишини қайтаришдан иборат. Ўғитлар ҳақида эмас (таҳлил кўрсатишича, қора тупроқда узоқ йилларга етарли озуқавий моддалар бор), балким тупроқнинг ажойиб донадор тузилишини чангга айлантирган ноқобил ишлар оқибатини йўқотиш ҳақида ўйлаш керак.\nБиз эса бундай ажойиб тупроқни энг майда қора унга айлантирамиз, предплужник, тупроқни ағдарувчи ва чуқур юмшатувчи қисмлари бўлган оғир плуг билан сурамиз, ортидан борона ва метал тўсин тортамиз. Қонун чиқарувчи ва тупроқни ишлов сифатини назорат қилувчилар галасига эса донадор тупроқ етарли калтакламаган туюлади: улар интенсив агротехника системасини яратиб, унинг зўрлигидан тупроқ инграб ва қалтираб ётибти”.\nТупроқшунос агрономлар, кимёгарлар, олимлар тупроқни асраш бўйича нодир билимларни аниқлашган. Мана Овсинский тупроқларида минерал ўғитларсиз икки дюйм юмшатилган тупроқ остида бактериялар энг яхши шароитга эга бўлиб, “тасаввур қилиб бўлмайдиган тарзда тез кўпайишган, шу билан тупроқни унумдор қилишган, кўп ҳолда жуда унумдор”. Мендилеев эса, тупроқни “ҳеч қандай ҳайдовсиз етилиши” ҳақида ёзаркан, бу етилиш, яни унумдорлик, тупроқдаги жониворлар ва микроорганизмларни ҳаётий фаолияти билан яратилади деб назарда тутган. Золотарёв тупроқларида эса, 1956 қурғоқчилик йилида ҳам ҳимоя қатлами остида температура ва намликни қулай шароити сақланиб, ҳар квадрат метрда 15-20 чувалчанг саналган. Фолкнер эса сидератлар танасини тупроқ остига ҳайдаб юбормай, балким тупроқни сирт қатламига киритиб, энг унумсиз тупроқларни қисқа вақтда унумдор қилган, унумдорликни ўз қўли билан яратган. Япониялик Фокуока эса, тупроқини бирон марта ҳайдамай, юмшатмай, сеялка билан эмас, қўлда уруғ сепиб, минерал ўғитлар ишлатмай, ҳашоратларга қарши заҳарли дорилар сепмай, тупроқни сомон ва ўсиб турган дон сояси билан ҳимоялаб ҳар йилда ҳам шоли ҳосили, ҳам арпа ҳосили олган. Ҳосилининг ҳар бири Япониядаги олди ҳосилларга тенг бўлган.\nАксинча, Прянишников ўқувчиси бўлган академик Гунар ёзадики, ҳосилдорликни минерал ўғитлар ёрдамида янада оширишга фаннинг кўп йиллик уринишлари зое кетган. Никольская азотли ўғитларни тупроқ ва ўсимликларга, оқибатда одамлар соғлиғига ҳам зарарли таъсири ҳақида бонг урган. Бугунги кунда эса академик Кирюшин гербицид ва фунгицидларни тупроқдаги зоосферага зарарини, Янович эса бу зоосферага тупроқни ҳайдаш, бороналаш, плоскорезлар билан чуқур ёки юпқа юмшатиш, устини босиб текислаш амалларини зарарини ўрганган.\nЧанг қилиб эзиб ташланган тупроқ эшикни тақиллатади, баъзан зорланиб, баъзан ғазаб билан ҳаётга қайтаришни талаб қилади. Чанг эса – бор йўғи унумдор тупроқ учун материал ҳолос. Афсуслар бўлсин, чанг табиий унумдор тупроқ эмас, яратишга қодир эмас. Бу жойда тупроқшуносликда маълум ва обрўли А.Бертран ва Г.Конке сўзларини келтирса бўлади: “Гўшт майдалагичдан ўтган ҳайвон – тирик организм эмас, фақат ҳайвон материали ҳолос”. Ҳудди шундай унумдор ва яратувчан тупроқ (“животворящее и естественноисторическое тело”) ағдариб ҳайдовчи плуг ва унинг ортидаги кўплаб механизмлар орасидан ўтиб, унумдор ҳам, яратувчан ҳам бўлмайди.\nФолкнер айтадики, “биз ҳақиқий унумдор тупроқ қандай бўлишини унутиб қўйганмиз, унинг ҳоссаларини билмаймиз. Унумдор тупроқ даларимиздаги тупроққа ўхшамайди. Қоп-қора, донадор, сингдирувчан ва эластик, у ҳеч қачон қатқалоқ ҳосил қилмайди, ёмғир кетидан ҳам унга ишлов бериш мумкин.\nУнинг ҳислатлар шундай. 1. Агар сиз, эркатой шаҳарлик, унда яланг оёқ юролмасангиз, у ҳақиқий унумдор тупроқ эмас. 2. Агар уни қийналмасдан ҳовучлаб ололмасангиз, у унумдор тупроқ эмас. 3. Уни юмшатиш учун чопишга тўғри келса, у унумдор тупроқ эмас. 4. Уни қўлга олиб, қум, лой ва чўкиндиларни фарқлай олсангиз, у унумдор тупроқ эмас. Бу талаблар ортиқчага ўхшасада, улар аниқдир. Бундай тупроқдан бир арга эга бўлсангиз, озиқланиш бўйича ўзингизни тўлиқ мустақил ҳисоблашингиз мумкин.”\nЯна Фолкнер айтадики, унинг унумдор далаларида етиштирилган экинлари касалликлардан ҳоли бўлган, ҳашоратлар, ҳатто колорадо қўнғизи ҳам, уларни ҳалок қилмаган. Етиштирилган ҳосил эса фойдали моддаларга шундай бой бўлиб борганки, одамда апельсин шарбатига талаб йўқолган.\nМуҳими, Фолкнер кенг далаларни унумдор қилиш сирини очган: биринчидан – ер ҳайдашдан воз кечиш, иккинчидан экин таналари қолдиқларини тупроқ сиртида қолдириш. Ҳозирги кунга келиб, Фолкнер ғояларига асосланган no-till технологияси дунёнинг турли қитъаларида 100-110 миллион гектар майдонларда қўлланилмоқда,тупроқдаги намликни асрамоқда, органик ўғитлардан воз кечиш ва минерал ўғитлар сарфини бир неча марта камайтириш имконини бермоқда, ҳосилни орттирмоқда, ҳаражатларни камайтирмоқда. Дунёдаги энг рақоботбардош махсулотлар no-till кенг қўлланувчи Шимолий ва Жанубий Америкада етиштирилмоқда.\nТупроқ унумдорлигини тиклашдаги янги имконият –самарадор микроорганизмлар препарартларини (“Кюссей ЭМ1”, “Байкал ЭМ1”) яратилиши билан боғлиқ. Уларни қўлланиши тупроқ унумдорлигини тикланишини но-тилл технологиясига нисбатан ўн-ўнбеш (10-15!) марта тезлатди. Шундай қилиб, 50-300 йил давомида ҳосилдорлигини камайтириб борган далалар унумдорлигини 1-3 йилда тиклаш имконияти яратилди. Бундай технологияни давлат миқёсида қўллаш – қишлоқ хўжалигида инқилобий ўсишга келтиради, авлодларга унумлорлиги тикланган далаларни қолдиради, бу эса авлолар учун энг олий мерос бўлади С.ОРИФЖОНОВ\nАввалги мақолаШифобахш лимонКейинги мақолаҲИНД АСАЛХЎРИ (Индийский медоед)


Бомбали хатларни жўнатишда гумондор шахс Флоридада...\n26.10.2018 21:09 0 1483\nАҚШнинг Флорида штатида сиёсатчилар манзилига бомбали жўнатмалар юборишда гумонланган шахс қўлга олинди. Бу ҳақда «CNN»га асосланиб «Meduza» хабар берди.\n«NBC» маълумот беришича, номи сир тутилаётган эркак киши сўроқ қилиняпти. Ҳозирча бошқа тафсилотлар очиқланмаган.\nСўнгги кунларда қўлбола портловчи қурилмалар жойланган жўнатмалар сиёсатчилар Барак Обама, Жо Байден, Ҳиллари Клинтон, бизнесмен Жорж Сорос, актёр Роберт Де Ниро ҳамда бир неча нафар конгрессменга жўнатилганди. Бу инсонларни бирлаштириб турувчи бир жиҳат бор — уларнинг барчаси Дональд Трамп юритаётган сиёсатни ёқтиришмайди.\nБарча бомбали почта жўнатмалари тескари манзилига республикачи конгрессмен Дебби Шульцнинг Флоридадаги қароргоҳи кўрсатилганди.\nШу пайтгача аниқланган бомбали жўнатмалардан ҳеч ким жабрланган эмас.\nАҚШ Флорида бомбали жўнатмалар


Италиялик мутахассис Ўруновга эътибор қаратди - Zamin.uz\n- Ўрунов – катта истиқболли ўйинчи. Менимча, “Спартак” бу футболчини олиб, ҳақиқатан ҳам кучайди. Газизов уни “Уфа”га олган эди ва Ўруновнинг салоҳиятини олдиндан билган. Остонда зўр футболчи бўлиб етишиш учун барча имконият бор. Аввал “Спартак” 6-7 ўрин учун курашадиган жамоа, дегандим. Энди Ўрунов ва Кокорин трансферидан сўнг улар янги мавсумдаёқ чемпионлик учун даъвогарлик қила олишига ишона бошладим. Ўрунов чемпионлик учун курашда бу жамоани кучайтира олади, - деди Микаэль Брага.\nШунингдек, италиялик мутахассис “Спартак” янги мавсумда Еврокубокларда иштирок этмаслиги боис бор эътиборини ички чемпионатга қаратиши ва бу асосий рақобатчилар олдида москваликларга муайян устунликлар беришини ҳам алоҳида таъкидлади. “Замин” янгиликларини “Twitter”да кузатиб боринг\n28-07-2020, 23:45, Спорт


Ботир Қодиров-“Жим туринг!”. Видео - 15 Марта 2015 - Sayyod.com\nБош сахифа » 2015 » Март » 15 » Ботир Қодиров-“Жим туринг!”. Видео\nБотир Қодиров-“Жим туринг!”. Видео\nЯнги қўшиқ ва клиплар тақдим этиш давридаги ЖИМ ТУРишдан аста-секинлик билан бош кўтараётган Ботир Қодировдан янги қўшиқ ва унга клип тайёрланаётгани унинг мухлислари учун яхши янгилик!\nЯнги продюсер билан иш бошлаган Ботир Қодировнинг “Жим туринг” янги қўшиғига клип суратга олиш жараёнидан атиги 6 минутлик видеодан , қўшиқ ва клип хақида барча маълумотни Ботирни ўзидан билиб оласиз.\nҚизиғи, клипни хали тайёр бўлмаган қўшиққа суратга олишди. Бу камдан-кам бўлсада аммо шоу-бизнесда учраб турадиган холат.\nЭрталабдан аввал тоғда суратга олиниб, кечқурундан эса хонадондаги суратга олиш ишлари давомланди.\nБотирнинг янги продюсерига келсак, Асрор Исаходжаев собиқ “Замин ФМ” радиоси бош мухаррири, хонанда Шерзодбек продюсери ва бирор муддат Муниса Ризаевага хам продюсерлик қилди. Эндиликда Ботир Қодиров билан иш бошлади. Муниса билан иккиси хамкорлигига бошиданоқ кўзим етмаганди ва бу хақида ўша мақоламда ёзгандим хам. Бу фикрим хечкимга айблов тахминида эмас, фикрим , шунчаки иккисини иш борасидаги лидерлиги юқори ва бундай характердаги инсонларни "бир қозонда боши қайнаши" жудаям қийин эканлиги билан боғлиқ .\nБотирга келсак, менимча айни муддао бўлди! Сабаби Ботирни матбуот, реклама ва промо билан ишлаши суст бўлиб унга продюсер жудаям керак эди, назаримда.\nНоанъанавий номланган “Жим туринг” қўшиғи номидан камида рэп қўшиғи қулоқларим тасаввурида намоёнланди ва бу қўшиқ шу йўналишда бўлмаслигини жудаям хохлардим . Вахоланки Ботир тажрибани яхши кўради ва рэп этса хам уддаласа керак... Энди у ярашадими йўқми, бу энди бошқа масала))\nҚодиров! Клипни кутамиз! Фарқи йўқ, рэпми, рокми асосийси Ботирдан янги ижод намунасини кутяпмиз!)\nЖараёндан эксклюзив видео:\n1 uzbegoyim (16-Мар-2015 02:07)\nkutib qolamiz.qodirovga omad.\n2 Бек (16-Мар-2015 10:20)\nИжодга кайтганидан хурсандмиз,Омад тарк этмасин\n3 оля (16-Мар-2015 14:32)\nя уважаю удачи\n4 shahanshah (16-Мар-2015 15:40)\nomad ijodlariga kutib qolamiz yangi qo'wiqlarini\n5 ulugbek3339 (16-Мар-2015 20:00)\nВа нихоят ижодда катта танафус килдилар шу орада анча мухлисларини хам йукотди энди яна кайтариш учун купрок ижод килишлари керак ижодига омад\n6 rustambek (17-Мар-2015 00:31)\n7 Uzbegim (17-Мар-2015 01:08)\n*eslatma ;-honadon egalari EShIKlarini azgina moylab qo'yishsamikin!(juda g'irchillar ekanee!)\n8 лайло (17-Мар-2015 11:59)\nЯхши ижодкор хар холда овози бор ОМАД. :\n9 Saidjon Isroilov (18-Мар-2015 23:36)\nOka ijodlaga omad\n10 Ifor.Imronzoda.qizi (19-Мар-2015 18:23)\n11 AYLIN (31-Мар-2015 08:51)\nBOTIR AKA IJODINGIZNI SEVIB TINGLATMIZ.YANGISI HAM ZO'R CHIQISHIGA ISHONAMIZ.


Ўзбекистон Республикаси Вазирлар Маҳкамасининг 29.12.2008 й. 284-сон "Қимматли қоғозлар бозори тўғрисида"ги Ўзбекистон Республикаси Қонунини амалга ошириш чора-тадбирлари ҳақида"ги Қарори | Умумий масалалар | Қимматли қоғозлар бозори | Қимматли қоғозлар. Қимматли қоғозлар бозори | ЎзР КонунчилигиМаълумотлар тизими «Ўзбекистон Республикаси Вазирлар Маҳкамасининг 29.12.2008 й. 284-сон "Қимматли қоғозлар бозори тўғрисида"ги Ўзбекистон Республикаси Қонунини амалга ошириш чора-тадбирлари ҳақида"ги Қарори» | NRM.uz\nЎзР Конунчилиги/ Қимматли қоғозлар. Қимматли қоғозлар бозори/ Қимматли қоғозлар бозори/ Умумий масалалар/ Ўзбекистон Республикаси Вазирлар Маҳкамасининг 29.12.2008 й. 284-сон "Қимматли қоғозлар бозори тўғрисида"ги Ўзбекистон Республикаси Қонунини амалга ошириш чора-тадбирлари ҳақида"ги Қарори\nБОЗОРИ ТЎҒРИСИДА"ГИ ЎЗБЕКИСТОН\n"Қимматли қоғозлар бозори тўғрисида"ги Ўзбекистон Республикаси Қонунини самарали амалга оширишни таъминлаш ва қимматли қоғозлар бозори профессионал қатнашчиларининг молиявий барқарорлигини ошириш мақсадида Вазирлар Маҳкамаси ҚАРОР ҚИЛАДИ:\nҚимматли қоғозлар бозори профессионал қатнашчилари\n*) Инвестиция фондлари ўз маблағларининг энг кам миқдори белгиланмайди.\nиккинчи хатбошидаги "кўрсатиб ўтилган фаолият турларини" сўзлари "қимматли қоғозлар бозоридаги касбий фаолиятни" сўзлари билан алмаштирилсин;\nучинчи хатбошидаги "кўрсатилган фаолият турини" сўзлари "қимматли қоғозлар бозоридаги касбий фаолиятни" сўзлари билан алмаштирилсин;\nб) 8-банднинг учинчи хатбошидаги "касбий фаолиятнинг қўшиб олиб бориладиган қисмларидан бири учун энг кўп даражада" сўзлари "қонун ҳужжатларида" сўзлари билан алмаштирилсин;\nв) 9-бандга қуйидаги мазмундаги "л" кичик банди қўшилсин:\n"л) Ички назорат тўғрисидаги низомнинг нусхаси";\nучинчи ва тўртинчи хатбоши тегишли равишда иккинчи ва учинчи хатбоши деб ҳисоблансин;\nе) 12-банднинг еттинчи хатбошидаги "инвестиция институтлари" сўзлари "қимматли қоғозлар бозори профессионал қатнашчилари" сўзлари билан алмаштирилсин.\n"Ўзбекистон Республикаси қонун ҳужжатлари тўплами", 2008 йил, 52-сон, 523-модда.


Қуръони каримга мухлис халқимизнинг талаб ва истакларини инобатга олган ҳолда қироат илми устози Шайх Алижон қори Файзулла Махдум ўғлининг “Al-Quran” номли мобиль иловаси мўмин-мусулмонларга тақдим этилди.\nЎзбекистон мусулмонлари идораси раиси, муфтий Усмонхон Темирхон ўғли Самарқандий ҳазратларининг маслаҳатлари ва тавсиялари асосида ушбу дастур тайёрланди.\nЮртимизда Қуръони каримни ўрганиш ва ўргатиш борасида амалга оширилган ишлар доирасида Мусҳафи Шариф чоп этилди, диний таълим муассасалари қошида Қуръон ва тажвид курслари фаолияти йўлга қўйилди, мазкур илова ҳам ушбу хайрли ишларнинг бевосита давоми ҳисобланади.\nAl-Quran.uz иловаси қуйидаги 6 та бўлимни ўз ичига олади:\n1. Аудио-видео қўлланма. Ушбу бўлим “Ҳарфлар”, “Қоидалар”, “Калималар”, “Суралар” каби қисмлардан иборат.\n“Ҳарфлар” бўлими орқали мад харфларигача бўлган 28 та ҳарфнинг барчасини алоҳида ўқиб тушунтирилган. Араб ҳарфларини ўрганиш билан бирга ҳарфларнинг махраж ва сифатларига риоя килган ҳолда мукаммал талаффуз қилишни ўргатилган.\n“Қоидалар” қисмида “Мад”, “ташдид”, “танвин”, “алиф ва ҳамза”, “лом”, “васл”, “вақф”, “идғом", “иқлоб” каби қоидаларга мундарижа орқали кириб, уларни батафсил ўрганиб олиш имконига эга бўлинади.\n“Калималар” қисмида эса ҳар бир мусулмон билиши лозим бўлган етти имон калимаси жойлаштирилган: Калимаи тоййиба (тўғри сўз), Калимаи шаҳодат (иқрор калимаси), Калимаи тавҳид (тавҳид калимаси), Калимаи раддил куфр (куфрни рад этиш калимаси), Калимаи истиғфор, (мағфират сўраш калимаси), Калимаи тамжид (улуғлаш калимаси), Имони мужмал (имоннинг қисқа ифодаси) ва Имони муфассал (имоннинг батафсил ифодаси).\n“Суралар” қисмида “Фотиҳа”, “Бақара” сурасининг аввалги 5 ояти ҳамда “Шамс” сурасидан “Нас” сурасигача бўлган суралар илова қилинган.\n2. Ал-Фотиҳа онлайн хизмати. Ушбу хизматга мўмин-мусулмонлар ўзларининг қироатларини юборишлари мумкин. Ижозали ва тажрибали устозлар томонидан ушбу тиловатлар текширилиб, хато ва камчиликлари мухлисларга етказилади. Зеро, Имом Бухорий бобомиз ривоят қилган саҳиҳ ҳадисда айтилишича, Ҳазрати Пайғамбаримиз соллаллоҳу алайҳи ва саллам: “Сизларнинг яхшиларингиз Қуръонни ўрганиб, сўнг уни бошқаларга ҳам ўргатувчилардир!”, дея марҳамат қилганлар.\nЭслатиб ўтамиз Ал-Фотиҳа онлайн хизмати 2021 йил февраль ойида ишга туширилади, инша Аллоҳ.\n2. Ҳар бир ҳудуд учун алоҳида намоз вақтлари. Намоз энг улуғ фарз амал ҳисобланади. У банда Аллоҳнинг неъматларига шукр келтириши учун шариатга киритилган бўлиб, унинг диний, тарбиявий, шахсий, сиҳҳий, ижтимоий ва бошқа қатор фойдалари кўп.Намоз ибодати бир кунда беш марта фарз қилинган. Ким беш вақт намозини ўз вақтида яхшилаб ўқиса, унга дунё ва охиратда яхши ваъдалар берилган. Зеро, Қуръони каримда “Албатта, намоз мўминларга вақтида фарз қилингандир”, дейилган (Нисо сураси, 103-оят).Шу нуқтари назардан мўмин-мусулмонларимиз муҳим ибодатларини ўз вақтида адо этишларида ушбу иловадаги ҳар бир ҳудуд учун алоҳида намоз вақтлари энг яқин кўмакчи бўлади.\n4. Қиблани аниқловчи кўрсаткич. Намоз ўқишда юзланиб турадиган томон “қибла” дейилади. Қибла Саудия Арабистонининг Макка шаҳридаги Масжидул-Ҳаромдаги Каъба ўрнашган жойдир. Масжидул Ҳаромдаги кишилар Каъбанинг ўзига, бошқа минтақалардагилар эса Каъба бор тарафга юзланиб намоз ўқийдилар. Ислом динида қибла қайси томонда эканини билишга ҳаракат қилиш, ўзи билмаса, албатта билишга интилиш шарт.\nШу боис, намозхонлар учун турли жойларга борганда ёки сафарга чиққанда қиблани аниқлашда қулайлик қилиш мақсадида, ушбу иловада Қиблани аниқловчи кўрсаткич хизмати жойлаштирилган.\n5. Қуръони карим тиловатлари. Каломи шариф тиловати жуда ҳам фазилатли амал. Унинг тиловати нафс поклиги ва ахлоқ сайқалига катта таъсири каттадир. Қуръони карим қироатининг ўзига яраша қалбга, ҳис-туйғуга боғлиқ бир қанча сирлари бор. Зеро, уни танглаш ниҳоятда савобли ишдир. Аллоҳ таоло бу борада шундай марҳамат қилган: “Қуръон ўқилганда уни тинглангиз ва сукут сақлангиз! Шояд (шунда) раҳм қилингайсиз!”. Ибн Жазвий “Ушбу оятга кўра, Қуръонга қулоқ солувчига раҳмат ниҳоятда яқин бўлади”, деганлар.\nШуни ҳисобга олган ҳолда мазкур иловада энг машҳур қори Халил Хусорийнинг Қуръони каримнинг 30 жузи тиловати ўрин олган. Келгусида энг хушовоз ва мужаввид қориларнинг қироатлари билан янада бойитиш режалаштирилган.\n6. Кундалик зикр ва дуолар. Аллоҳни зикр этган ва Унга дуо қилган инсоннинг қалби покланади, имони мустаҳкамланади, дуолари ижобат бўлади. Абу Ҳурайра розияллоҳу анҳу ривоят қилган ҳадисда Ҳазрати Пайғамбаримиз соллаллоҳу алайҳи ва саллам бундай марҳамат қилганлар: “Қайси бир қавм (жамоа) Аллоҳнинг зикри учун йиғилса, уларни фаришталар тавоф қилади, уларга Аллоҳнинг раҳмати ёғилади, уларнинг даврасига сакинат (хотиржамлик) тушади, Аллоҳ уларни Ўзига яқин фаришталар билан бирга ёд этади” (Имом Муслим ривояти).\nАллоҳ таоло Ўзини эслаган банданигина эслайди: «Бас, Мени ёд этингиз, (Мен ҳам) сизларни ёд этурман. Менга шукр қилингиз, ношукрчилик қилмангиз!» (Бақара, 152)\nУшбу иловада кун давомида белгиланган вақтлар ва ҳар хил ҳолатларда ўқиш тавсия этилган зикрлар ва мустажоб дуолар Набий алайҳиссаломдан қилинган ривоятлар асосида баён этилган.\nМаълумот ўрнида, Al-Quran.uz мобиль илова лойиҳа раҳбари Шайх Алижон қори Ал-Азҳар университетининг Шариат ва Қонун факультети ҳамда Улумул Қуръон ва қироат илмларига ихтисослашган илм даргоҳларида таҳсил олган. Шайх Алижон қори Қуръони карим ва тажвид илми бўйича энг мўътабар устозларнинг ижозаларини олган.\nЭслатиб ўтамиз, Al-Quran.uz иловаси қатор инновацион ишланмалар бўйича қулайдир. Айни пайтда иловани App Store ва Google Play тизимидан юклаб олиш мумкин. Илова IOS ва Андроид мобиль тизимларда ишлаш имкониятига эга.\nАллоҳ таоло ушбу инновацион лойиҳани барчамизга муборак айласин!\n1049 марта ўқилди\nДругие материалы в этой категории: « БУГУН, 23 СЕНТЯБРЬ КУНИ ОНЛАЙН-ТАЖВИД ДАРСЛАРИ БЎЛИБ ЎТАДИ\tЎзбекистонлик олимнинг мақоласи “Ал-Азҳар” журналида чоп этилди »


Туркияда давлат тўнтаришига алоқадорликда гумон қилиниб мухолифат вакили қўлга олинди\n16:44 / 06.12.2016\nТуркия полицияси Фотиҳ Гурсуни июль ойида амалга оширилган давлат тўнтаришига уринишларга алоқадорликда гумон қилиб қўлга олди. У мамлакат ҳукмрон партиясига асосий мухолиф Халқ республика партияси етакчиси Камол Қиличдорўғлининг сиёсий маслаҳатчиси бўлган. Бу ҳақда Hurriyet нашри ёзмоқда.\nАввалроқ, Гурсу Гулен тарафдорларига қарши кампания доирасида Истанбул университетидан ҳайдалган эди.\nНашрнинг ҳуқуқ идораларига асосланган ҳолда ёзишича, Гурсу Истанбул прокуратураси томонидан берилган ордерга биноан Анқарадаги иш жойида қўлга олинган. Полиция маҳкамаси шунингдек, тинтус ишларини ҳам олиб борган. У суд мажлисларида иштирок этиши учун Истанбулга олб келиниши айтилмоқда. Газетага кўра, Гурсу шифрланган By Lock иловаси фойдаланувчиси бўлган. Туркия прокуратурасининг таъкидлашича, Гулен тарафдорлари айни шу иловани қўллашади.\nТуркия давлат тўнтариши Фатҳуллоҳ Гулен Фотиҳ Гурсу


Мамлакатимизда кўп йиллик анъанага мувофиқ март ойида спорт билан мунтазам шуғулланаётган қизларга Президент совғалари топширилмоқда. Нав¬рўз арафасида вилоятимиз туман ва шаҳарларида ўт¬казилган ана шундай тадбирлар ҳам байрамга айланди.\nВилоят марказидаги "Ҳу¬мо" мажмуасида ташкил этилган маросимда сўзга чиққан ¬вилоят ҳокимининг биринчи ўринбосари М.Абдуллаев ва бошқалар мамлакатимизда Биринчи Президентимиз раҳнамолигида ёшлар, жумладан, қизлар ўртасида соғлом турмуш тарзини тарғиб қи¬лиш, уларни жисмоний ва маънавий баркамол этиб тарбиялашда муҳим аҳамиятга эга бўлган спорт равнақига қаратилган сиёсат изчил давом эттирилаётганини таъкидлади. Давлатимиз раҳбари Ш.Мирзиёев томонидан амалга оширилаётган ислоҳотлар соҳани янада ривожлантиришга хизмат қилмоқда.\nБугунги кунда вилоят шаҳар ва қишлоқларида спортга ҳавасманд қизлар сони тобора ошиб бораётир. Уларнинг кўпчилиги тегишли турлар билан мунтазам шуғулланмоқда. "Ҳумо" спорт мажмуасида ана шундай қизларнинг 450 нафарига Президент сов¬ғалари—спорт либослари топширилди. Спортчи қизлар орасида халқаро мусобақалар ғолиблари ҳам бор.\n—Президент совғаси ёшларга яна бир эътибор намунаси бўлди. Умуман, бизларнинг спорт билан шуғулланишимиз учун катта имкониятлар яратилган,—дейди бадиий гимнастикачи Жасмина Ахтамова.—Тажрибали мураббийлар раҳбарлигида маҳоратимизни ошириб, яхши натижаларга эришаяпмиз. Мен 2016 йил Қозоғистонда кўплаб мамлакатлар спортчилари иштирокида бўлиб ўтган халқаро турнирда ғолиб чиқдим. Жорий йилда ҳам янги муваффақиятларга эришишга ҳаракат қиламан.\nТантанали маросимда янграган куй ва қўшиқлар, ёш спортчиларнинг кўргазмали чиқишлари даврага ўзгача шукуҳ бағишлади.\nБугунги кунда умумтаълим мактаблари, академик лицей ва касб-ҳунар коллежларида таълим олаётган қизларнинг 13860 дан зиёдроғи спорт билан мунтазам шуғулланмоқда. Улар учун Президент совғаси Наврўз байрамига унутилмас туҳфа бўлди.


Ассалому алайкум! Устозлар, менга бир танишим савол берди ухлаб ётганда тушида зино қилса тушидаги зино туфайли онгида бўшалиш бўлган бўлса бундай холда у инсон қиёмат кунида шу зиносини жавобини берадими? У инсон зино қилган хисобланадими? Унинг амал дафтарига зино қилган деб ёзиладими?\n- Ва алайкум ассалом! Жавоб бермайди. Зино қилган ҳисобланмайди.\nعَنْ عَلِيٍّ رَضِي اللهُ عَنْهُ، عَنِ النَّبِيِّ صَلَّى اللهُ عَلَيْهِ وَسَلَّمَ قَالَ: رُفِعَ الْقَلَمُ عَنْ ثَلَاثَةٍ؛ عَنِ النَّائِمِ حَتَّى يَسْتَيْقِظَ، وَعَنِ الصَّبِيِّ حَتَّى يَحْتَلِمَ، وَعَنِ الْمَجْنُونِ حَتَّى يَعْقِلَ. رَوَاهُ أَبُو دَاوُدَ وَالنَّسَائِيُّ وَالْحَاكِمُ وَصَحَّحَهُ\n«Қалам уч(тоифа)дан кўтарилган: уйқудагидан, токи уйғонгунича, ёш боладан, токи эҳтилом бўлгунича, жиннидан, токи ақли киргунича», дедилар».\nАбу Довуд ва Насаий ривоят қилганлар. Ҳоким саҳиҳ, деган.\nШарҳ: Ушбу ҳадиси шарифдаги қаламдан мурод, таклиф қаламидир. Шаръий амалларни – таклифларни бажармаган кишиларнинг, жумладан, намоз ўқимаганларнинг гуноҳларини ёзиб турувчи қаламдир.\nУшбу қалам уч тоифа одамдан кўтарилган бўлиб, улар томонидан шариат таклифлари бажарилмаса ҳам, гуноҳ ёзилмас экан.\n1. «Уйқудагидан, токи уйғонгунича».\nЧунки уйқудаги одамнинг ихтиёри ўзида эмас. Унда ҳушёрлик, бир нарсани идрок қилиш етишмайди. Шунинг учун у шариат таклифларини қилмаса ҳам, гуноҳкор ҳисобланмайди.\nБалоғат ёшидан кичик ёшдаги болаларнинг ақлий ва жисмоний камолоти бўлмайди. Шунинг учун ҳам уларнинг шаръий таклифларни бажаришлари мажбурий эмас. Мабодо ўша таклифларга хилоф қилсалар, гуноҳ ёзилмайди.\n3. «Жиннидан, токи ақли киргунича».\nЖинни одам ҳам аҳли таклиф эмас. Шунинг учун ҳам Исломда, намознинг саҳиҳ бўлиш шартлари балоғатга етганлик ва ақлга боғлиқ, де¬йилади. ("Ҳадис ва Ҳаёт" китобидан). Валлоҳу аълам!\nКиритилди: 14:42 09.10.2019. Ўқилди: 3610 марта. Фикрлар сони: 0 та.


“Москва” ортидан бошқа кемалар ғарқ бўлади". Украина кемага қарши ракеталар олди | Qalampir.uz\n“Москва” ортидан бошқа кемалар ғарқ бўлади". Украина кемага қарши ракеталар олди\nОлам\t28 Май 17:24 11041\nУкраина қуруқликдан учириш мосламалари ва тегишли миқдордаги “Harpoon” кемага қарши ракеталарини олмоқда. Буни Мудофаа вазири Алексей Резников Facebook’да тасдиқлади.\n“Матбуотда баъзи хабарлар аллақачон бўлди, мен ҳамкасбларим – баъзи дўст мамлакатлар Мудофаа вазирлари билан мулоқот қилганимни тасдиқлайман. Айтишим мумкинки, биз “Гарпун”ларни оламиз. Булар кемаларда жиҳозланган қурилмалардан учириладиган махсус қуроллардир”, дея тушунтирган Резников.\nАммо Украинага қуруқликдан учиришга мўлжалланган “Harpoon” ракеталари юборилади. Энг сўнгги қуроллар Дания, Буюк Британия, Нидерландия томонидан тақдим этилган ва бошқа давлатлар бу жараёнга қўшилади.\n“Ва бу “асаларилар” душманимизнинг Қора денгиздаги денгиз бўлимларини мағлуб этишга қаратилган бўлади, шунда биз ниҳоят халқаро миқёсда тан олинган қонунлар билан навигация эркинлигини ўрнатишимиз мумкин. Ва “Москва” крейсери қўшимча кемачалар ҳам Қора денгиз тубига ғарқ бўлади”, дейди Резников.\nКейинроқ эса кемадаги ёнғин ўчирилди ва у сузишга яроқли ҳолда экани очиқланди. Бироқ жорий йилнинг 15 апрель куни тунда “Москва” буксер қилинаётганда довул сабаб чўкиб кетди.\n02 Июль 08:30 88881\n02 Июль 17:23 77072\n03 Июль 12:03 67364\n04 Июль 13:26 58582


АБДУЛХОЛИҚ ҒИЖДУВОНИЙ - Баҳоуддин Нақшбанд ёдгорлик мажмуаси маркази\nШарқ дурдонаси саналмиш Бухоро нафақат қадимги меъморий ёдгорликлари, балки илму фан, маънавият ва маърифат гулшани сифатида ҳам машҳурдир. Туронзамин шоирларининг бобакалони Рудакий, тиббиёт илмининг асосчиси Ибн Сино, Ҳадис илмининг султони Исмоил Бухорий минг йил муқаддам Бухоро шуҳратини оламга ёйдилар.\nИстиқлолга эришган Ўзбекистоннинг иқтисодий тараққиётида, халқимизнинг ҳаётида, давлатимизнинг сиёсий ҳаётида туб ўзгаришлар амалга оширилди. Асрлар мобайнида халқимиз сақлаб келаётган умуминсоний, миллий ва маънавий кадриятларни илмий тадқиқ қилиб, ривожлантиришга янги имкониятлар яратилди.\nХўжагон тасаввуфий тариқатининг устози муршиди, кейинчалик нақшбандия тариқати ва таълимотининг ҳақиқий асосчиси, улуғ инсонпарвар сўфий Абдухолиқ Ғиждувоний ҳисобланади. Улуғ мутасаввуф олим, шайх Абдухолиқ Ғиждувоний Хожа Юсуф Ҳамадонийнинг тўртинчи халфалари (муридлари) бўлиб, 1103 йилда Ғиждувон шаҳрида таваллуд топганлар. Тасаввуф ва суфийлик маданиятига бағишлаб кўплаб асарлар ёзиб қолдирган. Улардан қуйидагилар: «Рисолаи соҳибия», «Мақомати шайхул-шуюх Юсуф Ҳамадоний», «Насиҳатнома», «Васиятнома», «Рубоийёт» ва бошқалар. Илк устози тафсир илмининг султони Имом Садриддин ҳисобланиб, йигирма икки ёшда Юсуф Ҳамадоний билан учрашади ва унинг муридига айланади. Хожа Юсуф Ҳамадоний Абдухолиқ Ғиждувоний қалбида Аллоҳга бўлган чексиз муҳаббат борлигини билгач, суфийлар жамоасига олиб киради. Хожа Абдухолиқ Ғиждувоний устозининг Миллий маданий маънавиятимизнинг тарихини ўрганувчи барча олимлар "Рашахот айн ул ҳаёт" асарига ишончли манба сифатида мурожат этадилар.\nФахруддин Али Сафий ибн Ҳусайн ал Воиз Кошифийнинг "Рашахот айн ул ҳаёт" асарида Хўжаи Жаҳон Абдухолиқ Ғиждувонийнинг хўжагон нақшбандия таълимотининг асосчиси эканлиги, бу таълимотнинг моҳияти, ўзига хос томонлари, бу таълимотнинг барча табақалар учун маъқул эканлиги ҳақида ёзилган. Бу манба хўжагонлик тариқатининг моҳиятини ўрганишда кенг китобхонлар оммасига ёрдам беради. XV асрнинг мўътабар адиби ва мутафаккири Абдураҳмон Жомий тасаввуфнинг йирик намояндалари ҳақида қомусий маълумотларни қолдирган. Бу улуғ зотнинг ҳозирча - 2 та асарида: "Нафахотул унс" ва "Баҳористон"да Абдухолиқ Ғиждувоний ҳақида ёзиб қолдирган маълумотлар бор. "Нафахотул унс"-(Қувончли туҳфалар") Абдураҳмон Жомийнинг тасаввуф аҳли таржимаи ҳоли ва ижодини ўз ичига олган тазкираси 1475-1476 йилларда ёзилган. Асарда турли даврларда яшаган тасаввуф тариқатининг 600 дан зиёд вақили ҳақида маълумот берилади. Асарнинг 242-243 бетларида Ҳазрат Хўжа Абдухолиқ Ғиждувонийга оид тавсиф баён этилган. Алишер Навоий бу асарлардан илҳомланиб, "Насойимул муҳаббат" номли асар яратган. Алишер Навоийнинг "Насойимул муҳаббат мин шамойимул футувват" тарихий-фалсафий асарида улуғ зот ҳақида маълумот бериб, Хожа Абдухолиқ Ғиждувоний ҳақида тавсифлар ифодаланган.\n"Абдулланома" тарихий асарининг муаллифи Ҳофиз Таниш Бухорий (XVII аср) "Хожайи Жаҳон Хожа Абдулхолиқ Ғиждувоний" деб ҳурмат билан ул зотнинг номларини тилга олади. Бундан маълум бўладики, у кишини Хўжаи Жаҳон деганлар, шу манбада туғилган йиллари 1111, вафотлари 1179. Қабрлари ўз она юртлари Ғиждувонда деб кўрсатилган. Бухоро вилояти Ғиждувон шахридаги “Хожа Абдулхолиқ Ғиждувоний” жомеъ масжиди шайху-шуюх қутбизамон сохибикаромат Абдулхолиқ Ғиждувоний хазратлари номлари билан аталади. Хожа Абдулхолиқ Ғиждувоний “Хўжаи жахон”, “Зикр қалб султони”, “Икки олам Хўжаси”, “Қутби замон”, “Офоқи замон” каби жуда кўп сифатлар берилган. Хазрат Хўжагон Нақшбандия тариқати асосчиси, шу жойда тариқат пешвоси бўлиб “бўз тўқиш” касби билан шуғулланганлар. Хўжагон тариқати асоси Қуръон ва ҳадисга таяниб, бидъату хурофот, сохта пиру-муридликка қарши қаттиқ курашиб, тама ва миннатдан инсониятни қайтариб халол мехнат орқасидан кун кечиришликка Оллоҳ берган ризқни кўпчилик билан бахам кўришликка ундаб келганлар.


Шуҳрат Ғаниев МИБ бошлиғини ҳақоратлаб, унга таҳдид қилган – mulkdor.com\nШуҳрат Ғаниев МИБ бошлиғини ҳақоратлаб, унга таҳдид қилган\nJune 19 2019, 08:06 Инсон ҳуқуқлариСиёсатЎзбекистонЯнгиликлар\nБугун, 19 июнь куни Ахборот ва оммавий коммуникациялар агентлиги анжуманлар залида Ўзбекистон Республикаси Бош прокуратураси ҳузуридаги Мажбурий ижро бюроси ходимлари ва журналистлар иштирокида очиқ мулоқот бўлиб ўтди. Бу ҳақда “Kun.uz” нашри ёзмоқда.\nБиз бу борада қатъий чора кўриш бўйича мурожаат қилмаганмиз. Шу жумладан, Фарғона вилояти МИБ бошлиғи ҳам ҳеч қаерга мурожаат қилмаган», дея Бош прокуратура ҳузуридаги Мажбурий иижро бюроси директори ўринбосари Содиқжон Бердиалиевнинг сўзларини келтирмоқда “Kun.uz” нашри.\nМен бу аҳволни кенг жамоатчиликка ҳам етказаман. Сен номардлар, солиқ бошлиғи – Тошкент шаҳар фуқароси, МИБ бошлиғи – Тошкент шаҳар фуқароси. Фарғонада лавозимга тайинланиб, фарғоналикларни ботқоққа ботиряпти, деб мен сенларни муҳокама қиламан, сен имонингга ўт тушгурларни. Сен номардларни.\nОзгина имконият топилса мен сенларни қаматаман. Солиқ бошлиғиям, МИБ бошлиғиям жавобгар бўласан. Худо дегин, май ойи режасини бажарайлик – 400 миллион сўм.\nЎзбекистонда архивдан маълумотнома олиш ...\nПрезидент Шавкат Мирзиёев имзолаган «Ўзбекистон Республикасида архив иши ва иш юритишни такомиллаштириш чора-тадбирлари тўғрисида»ги фармонга асосан, кейинги йилдан архивдан ...\nЎзбекистонда вақтинчалик меҳнат патенти жорий ...\n“2019 йилда аҳоли бандлигини таъминлаш ва янги иш ўринларини ташкил этиш Давлат буюртмаси тўғрисида”ги президент қарори лойиҳаси муҳокамага қўйилди, деб ёзмоқда “Соф.уз” ...\nЖамиятDecember 7 2018, 08:12


Mate 10'нинг арзон — "Lite" талқини тақдим қилинди - Terabayt.Uz\nMate 10'нинг арзон — "Lite" талқини тақдим қилинди\nHuawei компанияси поёнига етаётган ҳафтада Мюнхенда Mate 10 туркумига кирувчи флагманларини тақдим қилган эди. Гарчи, кутилган бўлса ҳам, мазкур намойишда бу флагманларнинг арзон талқини бўлган Huawei Mate 10 Lite негадир тақдим қилинмади.\nHuawei компанияси куни кеча Mate 10 Lite моделини ортиқча шовқин-суронларсиз тақдим қилди.\nСмартфон ўлчамлари: 156,2 x 75,2 x 7,5 мм, вазни — 164 грамм.\nHuawei Mate 10 Lite 5,9 дюймли дисплейга эга бўлган. Ундаги пикселлар сиғими флагманлар каби Quad HD сиғимли, яъни 2160х1080 та белгини ташкил қилади. Яъни, Full HD+.\nСмартфондаги бош камера 16 Мп ва 2 Мп сиғимли сенсорлари бирикмасидан иборат бўлган. Бош камерага эса 16 Мп ва 2 Мп сиғимли объективлар танланган.\nДевайс орқа панелида бармоқ излари сканери жойлаштирилган. Huawei Mate 10 Lite Android 7.0 Nougat тизимида ишлайди.\nГаджетнинг аккумулятори 3340 мА соат токни жамлай олади.\nТўлиқ металл корпусли Huawei Mate 10 Lite самарадорлиги учун 8 ядроли Kirin 659 процессори масъул. Бу чипнинг частота тезлиги 2,3 ГГц. Ундаги тезкор хотира 4 гигабайтли, доимий хотира 64 гигабайтли. Доимий хотирани microSD орқали 256 гигабайтгача катталаштириш мумкин.\nЮқори талқиндаги селфи камера учун битта сенсор танланган бўлса, Huawei Mate 10 Lite олд камераси 13 Мп ва 2 Мп аниқлигидаги модулларга эга бўлган.\nHuawei Mate 10 Lite Европа смартфон бозорида $470 АҚШ долларидан сотилади. Энг қизиғи, худди шу модел бош ном билан турли бозорларда аллақачон сотувга чиқарилган. Мисол учун, Maimang 6, Малайзияда Nova 2i, Ҳиндистонда Honor 9i номлари билан сотилмоқда. Хитойда Maimang 6 $364 доллардан савдога чиқарилган.\n#Huawei Mate 10 #арзон смартфон #энг яхши смартфон #Huawei Mate 10 Pro


06:41 02 Март 2021\n16:37 20.02.2020 (Янгиланган 16:43 20.02.2020) Ҳавола олиш\nТОШКЕНТ, 20 фев — Sputnik. Президент Шавкат Мирзиёев Анқарада Туркиянинг етакчи компаниялари ва банклари раҳбарлари билан учрашди.\nДавлат раҳбари матбуот хизмати хабарига кўра, тадбирда Туркия савдо палаталари ва биржалари уюшмаси, Туркия ҳамкорлик ва мувофиқлаштириш агентлиги (ТИКА), “Гебзе” уюшган саноат зонаси, “Зираат” банки, “Зорлу холдинг”, “Жошкуноз холдинг”, “Экзачибаши”, “Байкар” каби қатор компаниялар вакиллари иштирок этди.\nПрезидент Шавкат Мирзиёев в Анкаре провел встречу с главами ведущих турецких компаний и банков\n“Ўзбекистон кечаги Ўзбекистон эмас. Бугун мамлакатимизга кирган компания албатта манфаат топади. Мен бунга кафолат бераман. Бунинг учун зарур ҳуқуқий, институционал шароитлар яратиб берилади”, - деди Шавкат Мирзиёев.\nТуркиялик ишбилармонлар ўтган йили Ўзбекистонга борганликлари, иқтисодиётнинг барча тармоқларида ўзгаришларга, одамларда "ислоҳотлар тафаккури"га гувоҳ бўлганини таъкидлади. Ўзбекистон бозорига кириш, ҳамкорликда истиқболли лойиҳаларни амалга ошириш ниятида эканини билдирди.\nШунингдек, учрашувда Ўзбекистон билан Туркиянинг вазирлик ва компаниялари ўртасида алоқаларни янада ривожлантириш, ўзаро маҳсулот етказиб бериш ва хизмат кўрсатишни кенгайтириш, клиникалар ва олий ўқув юртлари ташкил этиш бўйича аниқ лойиҳалар муҳокама қилинди. Шавкат Мирзиёев бу режаларни маъқуллаб, мутасаддиларга тез фурсатларда амалий ишларга ўтиш, бюрократик тўсиқларсиз уларни ҳаётга татбиқ этиш бўйича топшириқлар берди.


Тошкент шаҳар хўжалик суди чоршанба кунги маҳкамада Ўзбекистонда "Билайн" белгиси билан фаолият олиб бораëтган “Вимпелком Лтд” ширкатининг монополиячилар рўйхатидан чиқариш борасидаги сўровини қондирмади.\nБундан олдин "Билайн" Ўзбекистон хусусийлаштириш, монополиядан чиқариш ва рақобатни ривожлантириш Давлат қўмитаси тарафидан телеробита соҳасини монополия қилганлар қора рўйхатига киритилган эди.\nЧоршанба кунги маҳкама “Ucell” белгиси билан иш олиб борадиган “Coscom” ширкатини монополиячилар рўйхатидан чиқариш борасида ҳам қарор қабул қилди.\n“Coscom” ширкатининг таъсисчиси Швециядаги TeliaSonera бўлиб ҳисобланади.\nTeliaSonera ва Гулнора Каримова ўртасидаги махфий келишувлар "Москвадан келган чопар" ҳужжатли филмига мавзу бўлган эди.\nЧоршанба кунги Тошкент маҳкамаси Ўзбекистондаги уяли алоқа бозорида “Билайн" ҳукмрон мавқеда эканлиги ва “Ucell”да бундай устиворлик йўқлиги боис шундай қарор қабул қилинганини расмий матбуотга билдирди.\n“Билайн” уяли алоқа ширкати вакиллари маҳкама қарори устидан шикоят қилишини билдиришди.\nШу йилнинг май ойида Ўзбекистон хусусийлаштириш, монополиядан чиқариш ва рақобатни ривожлантириш Давлат қўмитаси тафтиш ўтказиб, “Билайн” Ўзбекистон телеробита бозорининг 54 фоизини, “Coscom”эса бу бозорнинг 41 фоизини назорат қилишини аниқлаган эди.\nЎзбекистондаги қонунчилик бир соҳага оид бозорда 65 фоиздан кўпроқ улуши бўлган ширкатларни монополиячи, дейиш учун асос беради. Бу қонунчилик баъзи ҳолатларда бозордаги улуши 35 фоиздан ошганларни ҳам монополиячиланинг қора рўйхатига тиркашга изн беради.\n“Билайн” ширкати вакиллари ўз истагига зид тарзда соҳада монополист бўлиб қолганини айтишади.\nЎзбекистон расмийлари 2012 йилнинг июлида “Ўздунробита” уяли алоқа операторини қатор иқтисодий жиноятларда айблаб, лицензиясини қайтариб олганидан кейин бу ширкат мижозлари “Билайн”га ўтиб кетиши натижасида бу ширкатнинг бозордаги улуши кўпайиб кетган.\nЎтган йил июлида фаолияти тўхтатилгунига қадар Ўзбекистонда етакчи уяли алоқа оператори саналган “Ўздунробита”нинг 10 миллионга яқин мижози бўлган.\n“Ўздунробита”нинг юз фоизлик эгаси ҳисобланмиш Россиянинг МТС ширкати вакиллари ўзбек расмийларининг бу эътирозлари асоссизлигини айтиб келади.


23:47 / 09.09.2017\nСоғлом овқатланиш ҳақида маълумотлар шу қадар кўпки, уларнинг қайси бири ҳақиқатан ҳам фойдали эканини била олмай қоласан баъзан. Кўп маҳсулотлар умуман "айбсиз айбдор"дек бўлиб қолган: соғлом турмуш тарзи тарафдорлари ўз рационларида уларни бекорга четлаб ўтишмоқда. "Лайфхакер" нима учун кетчуп, макарон ва шоколадлар кўпчилик ўйлаганидан яхшироқ эканига доир маълумотлар билан бўлишди.\nКартошка тўғри овқатланиш ва озиш фойдасига рациондан олиб ташланиши керак бўлган маҳсулотлар рўйхатида кўп бор қайд этилади. Албатта, агар ҳар куни катта ликопчани тўлдириб қовурилган картошка истеъмол қилиб, вазнни камайтиришга умид қилиш нотўғри. Шундай бўлса-да, картошка талай фойдали хусусиятларга эга.\nКартошка - организмда намлик мувозанатини сақлаш ва мияга кислород етказиб беришни яхшилаш учун муҳим бўлган калий манбаи. Ўртача ҳажмдаги картошкада 20 фоизгача кундалик калий нормаси бўлади. Бу элементнинг максимал миқдорига эришиш учун печда пиширилган картошкани пўсти билан истеъмол қилинг. Табиийки, бунда унинг пўстини олдиндан яхшилаб ювиш шарт.\nМаҳсулот таркибидаги целлюлоза C ва B6 витаминлари билан бирга холестерин миқдорини камайтиришга ёрдам беради. Шундай экан, ўчоқ ёки газ печида пўсти билан пиширилган картошкани хуш кўрувчилар ўз юрак ва қон томирлари учун хотиржам бўлишлари мумкин.\nБу ерда тўғри овқатланиш тарафдорлари қисман ҳақ. Агар нормал тушликни ҳар куни шоколад батончасига алмаштирилса ёки кунига биттадан сутли шоколад истеъмол қилинса, организмингиз сиздан миннатдор бўлиши қийин. Сутли шоколадни аччиғига алмаштиринг. У қадар ширин бўлмаслиги мумкин, лекин фойдали экани аниқ.\nБиринчидан, шоколад истеъмоли юрак-қон томир касалликлари хавфини қисқартиради: теобромин ва катехин қон томирлари фаолиятига ижобий таъсир кўрсатади. Шоколадда какао қириндиси қанча кўп бўлса, шунча яхши. Бу борада сутлидан кўра аччиқ шоколад мақсадга мувофиқ, оқ шоколадни эса умуман жиддий қабул қилмаган маъқул.\nИккинчидан, флавоноидлар миқдори юқори бўлган шоколад терини ультрафиолет нурлар таъсиридан ҳимоялайди. Албатта, бу қуёшдан муҳофазаловчи кремни ҳам унутиб, куни бўйи шоколад еб соҳилда ялтоқланиб ётиш кераклигини билдирмайди, бироқ шоколадни рационга қайтариш учун арзирли сабабдир.\nТўғри овқатланиш тарафдорлари "Кофеиндан воз кечинг", "Қаҳва эмас, чой ичинг" дейишади. Бу ичимликнинг "душманлари"га ишонишга шошилманг.\nТадқиқотлар тери саратонининг турларидан бири бўлган базал ҳужайрали кациноманинг пайдо бўлиш хавфининг камайишини айнан қаҳва истеъмоли билан боғлайди. Шунингдек қаҳва жигар учун ҳам фойдали: кунига икки шинжон қаҳва цирроздан ҳимояланишга ёрдам беради.\nҚаҳва дофамин миқорининг ошиши ҳисобига депрессияга қарши курашишга ёрдам беради, иккинчи тоифадаги диабетнинг пайдо бўлиш хавфини камайтиради... Далиллар етарлими? Фақат ёдингизда бўлсин, ҳамма нарсада меъёрга риоя қилган маъқул, қаҳвада ҳам шундай.\nСариёғ максимал даражадаги носоғлом егуликдек туюлади. Буткул ёғ бўлса, нимаси фойдали дейишингиз мумкин. Бироқ бу маҳсулотдан воз кечишга шошилманг, у сиз ўйлаганингиздан анча фойдали.\nСариёғ кўриш қобилияти, моддалар алмашинуви ва жинсий гормонлар синтезида муҳим бўлган А витаминига эга. Бу витамин ёғда эрувчан бўлади, шундай экан, сариёғ ушбу витаминнинг мукаммал манбаи бўла олади.\nШунингдек, маҳсулот E (иммунитетни мустаҳкамлайди), K (кальцийни ўзлаштиришда иштирок этади ва буйракларнинг нормал ишлашига ёрдам беради) ҳамда D (саратон ва юрак-қон томир касалликлари профилактикасида жуда муҳим) витаминларига бойдир. Дарвоқе, бу витаминларнинг барчаси ёғда эрувчан. Бу нимани англатишини тушунгандирсиз? Тўғри, сариёғ истеъмол қилиш керак.\nЎз таомномаси ҳақида қайғурадиганлар учун яна бир даҳшат. Ликопча тўла макарон - бу ахир даҳшат, қанчадан-қанча калория... Ёки ундай эмасми?\nҚандай макарон танланишига боғлиқ! Буғдойнинг қаттиқ навларидан тайёрланган паста овқатни яхши ҳазм қилиш учун керак бўлган целлюлозага бой. Целлюлоза ҳатто озишга ёрдам беради: у анчагача тўқлик ҳиссини беради. Боз устига сифатли макарон қондаги қанд миқдорини оширмайди.\nКепакли макаронлар ҳомиладор аёлларда ҳомиланинг яхши ривожланиши учун керак бўлган фолий кислотаси (B9)га эга бўлади. Бу витамин эркаклар учун ҳам фойдали: у жисмоний қувватни оширади.\nБундан ташқари, селен. У моддалар алмашинувини назоратида иштирок этади, қалқонсимон без ва иммун тизими фаолиятини қўллаб-қувватлайди. Кепакли макарон доимий рационга қўшиш керак бўлган селен манбаидир.\nСемиришдан қўрқсангиз, ёғли ва тўйимли соуслардан воз кечинг. Уларнинг ўрнига макаронларга бироз сифатли кетчуп қўшинг.\nТўғри овқатланиш тарафдорларида ёнғоқлар истеъмолига қарши икки асосий далил бор: улар ҳаддан ташқари калорияли ва ёғли. Шунда бўлсин ҳам дейлик, аммо ёнғоқларни рациондан буткул ўчириб бўлмайди.\nЁнғоқлар - бу целлюлоза ва оқсиллар. Целлюлоза овқатни яхши ҳазм қилиш учун керак бўлса, оқсил - "қурилиш" материали, усиз организм нормал фаолият юрита олмайди. Бодом ва фундуқда иммунитетни мустаҳкамловчи ва мияни кислород етишмовчилигидан асровчи E витамини кўп. Бундан ташқари, бодом ичаклар микрофлораси учун ҳам фойдали.\nОддий ёнғоқлар эса мия фаолияти учун яхши, ерёнғоқ юрак-қон томир тизимидаги муаммоларни бартараф этиш хусусиятига эга.\nТомат соуси соғлом овқатланиш тарафдорлари томонидан бекордан-бекор рад этиб келинади. Барчасига виждонсиз ишлаб чиқарувчиларнинг найранглари айбдор, улар крахмал, бўёқлар ва ароматизаторлар аралашмаси ҳақиқий помидорларнинг ўрнини боса олади деб ўйлашади. Буниси энди ишлаб чиқарувчиларнинг виждонига ҳавола.\nҲақиқий ва фойдали кетчуп учун у қадар кўп масаллиқ керак бўлмайди: томат пастаси, сув, шакар, туз ва зираворлар. Бундай кетчуплар камчиликни ташкил қилади, лекин айнан шуларни табиий деб аташ мумкин.\nПектин ва ликопин яна нимаси билан фойдали? Пектин - қондаги қанд ва холестерин миқдорини камайтирувчи табиий энтеросорбент. Ликопин атерсклероз ривожланишининг олдини олади ва саратондан ҳимоялайди. Томатлардан тайёрланган яхши кетчупда унинг концентрацияси сархил помидордагидан-да кўп бўлади.\nСевимли таомларингизга соус қўшиб, бекорга хавотирланманг: табиий кетчупнинг фойдасини инкор этиб бўлмайди. Асосийси, унинг таркибида арзон кетчупларга қўшилувчи крахмал бўлмасин.\nМеъёрдан кўп истеъмол қилинган ҳар қандай маҳсулот фойдадан кўра кўпроқ зарар етказади. Сифатли маҳсулотларни танланг ва уни қанча миқдорда истеъмол қилишга ақл билан ёндашинг.\nозиқ-овқат фойда маҳсулотлар


Тошкентнинг “сити”лашуви. Нима, қаерда, қачон қурилади? — Ishbilarmon.uz\n27/02/2019 0 та шарҳ\t590\nЛойиҳа қиймати: 1,3 млрд доллар\nМайдони: 80 гектар\nҚурилиш якунланиши: 2021 йил\nToshkent City – Ўзбекистон ҳудудида шу пайтгача бир вақтда бундай йирик қурилиш лойиҳаси амалга оширилмаган. Лойиҳа пойтахт ўртасида бизнес-марказлар, меҳмонхоналар, конференц-холлар, гипермаркетлар, кўнгилочар муассасалар, пиёдалар учун сайлгоҳлар ва кўп қаватли турар жойлар қурилишини кўзда тутади.\nЛойиҳа қиймати: 130 млн доллар\nМайдони: 24 гектар\nOlmazor Business City Тошкент шаҳар Олмазор туманида барпо этилади. Унда умумий дизайнерлик ғояси билан йўғрилган замонавий бизнес-офислар, меҳмонхоналар, савдо-кўнгилочар марказлар, сайлгоҳлар ва кўпқаватли турар жойлар қад ростлайди.\nMirzo Ulugbek Business City\nЛойиҳа қиймати: 420 млн доллар\nМайдони: 30 гектар\nҚурилиш якунланиши: 2022 йил\nMirzo Ulugbek Business City Мустақиллик ва Мирзо Улуғбек шоҳ кўчалари бўйлаб 5,5 км масофада (Амир Темур хиёбонидан то Дўрмон йўлигача) бунёд этилади. У замонавий офислар, меҳмонхоналар, савдо-кўнгилочар марказлар, сайлгоҳлар ва турар жойларни ўз ичига олади.\nЛойиҳа қиймати: 300 млн доллар\nМайдони: 45 гектар\nYunusobod Business City – кенг кўкаламзор майдонга эга янгича бизнес маркази бўлади. Бундан ташқари, бу ерда савдо мажмуалари, кўнгилочар муассасалар, офислар, маъмурий бинолар қад ростлайди. Қурилиши режалаштирилган бино ва иншоотлар умумий майдони 500 минг кв.м.га тенг.\nЛойиҳа қиймати: 1,4 млрд доллар\nМайдони: аниқ эмас\nDelta City Тошкент ахборот технологиялари университетига яқин жойда қурилади ва илғор ахборот-коммуникация технологияларини татбиқ этиш учун қулай шароитларни яратиш мақсадида ташкил этилади. У Халқаро ҳамкорлик маркази, International меҳмонхонаси, Ўзбекистон Миллий банки биноси ҳамда Ўзэкспомарказ мажмуасини ўз ичига олади.\nАввалги мақола Нақд пул ҳажми 840 миллиардга қисқарди\nКейинги мақола Олий таълим: март ойидан контрактлар нархи ошади\nЭҳтиётингизни қилинг: “ёзда ёпинчиғингни қўйма…”


200 киши бепул ўқитилади\nЖорий йилнинг 1 июнидан сентябрь ойигача ЖҚВ касаба уюшмасининг ўқув марказида “Натижали иш билан таъминлаш ва оммавий тадбиркорликни ривожлантиришнинг 2017-2021 йилларга мўлжалланган дастури” доирасида ишсиз фуқаролар бепул ўқитилади.\n200га яқин киши жалб этилиб, улар ошпаз, тўқимачи, ҳайдовчи, мебель йиғувчи сингари 8 мутахассислик бўйича таҳсил олади. Буни минтақавий коммуникациялар хизматида ўтган брифингда “Жанубий Қозоғистон вилоят касаба уюшмалар маркази” минтақавий касаба уюшмалари бирлашмаси раиси Берик Бекжанов маълум қилди.\nУнинг айтишича, бугунги кунда Қозоғистон касаба уюшмалари федерацияси республикамиздаги сони энг кўп ташкилот ҳисобланади. Унинг таркибидаги 18та соҳавий касаба уюшмасининг 2 миллиондан зиёд аъзоси мавжуд. Жанубий Қозоғистон вилоятида 221752 киши аъзо.\n– Умуман олганда, касабачилар бирлашмаси барча соҳа ишчиларининг меҳнатга ҳақ тўлаш, хавфсизлик, меҳнат таътилини вақтида олиш сингари масалаларни ҳал қилиш учун тузилган ташкилот. 2008 йили вилоятда ишлаб турган 16000 корхонадан фақат 1853тасидагина ходимлар билан шартнома тузилган эди. Бу – 11,6 фоиз дегани. Ҳозирги кунда шартномалар улуши 42 фоизга етди, – деди Б. Бекжанов.\nШунга мувофиқ, 2018-2019 йиллари “Меҳнат шартномасини тузинг!” мавзусида республика акцияси ўтади. Унинг мақсади – яширин ва ноқонуний меҳнат муносабатларини қисқартириш, ишчиларнинг ҳуқуқлари ва манфаатларини ҳимоя қилиш даражасини оширишдан иборат.\nТаъкидлаш жоизки, касабачилар бадал пулининг 70 фоизи бошланғич ташкилотда қолса, 30 фоизи касаба уюшмалари девонининг мунтазам ишлаб туриши учун сарфланади.\n– Бошланғич касаба уюшмалари ўз маблағини жамоадаги ҳар қандай тадбирга сарфлаши мумкин. Бугунги кунгача ижтимоий тўловлар касаба уюшмаларига йўналтирилиб, ташкилотлар ишчилар учун йўлланмаларни сотиб олар ва уларни ходимларига ўз баҳосидан 90 фоиз арзонга ёки бепул тарқатади. Мисол учун, ўтган йили 10та соҳавий касаба уюшмасидан 4100 киши соғломлаштириш йўлланмасини олган. Улардан 3000га яқини вилоят таълим ва фан ходимлари касаба уюшма қўмитасига тегишли бўлиб, уларга 160 миллион тенге ажратилган, – деди Берик Бекжанов.\nХуршид ҚЎЧҚОРОВ, 2018-06-05, 10:53 228


Ўзбекистон Россиянинг ўрнини эгаллади | Qalampir.uz\nЎзбекистон Россиянинг ўрнини эгаллади\nОлам\t11 Май 11:24 80087\nТуркия ва Ўзбекистон жорий йилнинг биринчи чорагида Қозоғистондан пул ўтказмаларини жўнатиш бўйича энг тренддаги давлатлар бўлди. Бу ҳақда бугун, 11 май куни Қозоғистоннинг бизнес ва молия бўйича Finprom.kz таҳлилий портали сайтида чоп этилган тадқиқотда айтилади.\n“Жорий йилнинг январь-март ойларида Қозоғистон Республикасидан пул ўтказмалари тизимлари орқали хорижга жўнатилган маблағлар ҳажми 189,5 миллиард тенгени (442,8 миллион доллар) ташкил этди, бу 2021 йилнинг шу даврига нисбатан 0,8 фоизга кам. Шу билан бирга, деярли бир йил аввал 1,5 баробар ўсиш кузатилган бўлиб, маблағларнинг деярли ярми фақат икки давлатга – Туркия (52,3 миллиард тенге ёки 122,2 миллион доллар) ва Ўзбекистонга (38,6 миллиард тенге, ёки 90,2 миллион доллар) жўнатилган. Учликни Қирғизистон якунлаб турибди. Қозоғистондан 33,2 миллиард тенге (77,5 миллион доллар) миқдоридаги маблағ жўнатилган”, дейилади таҳлилда.\nШунингдек, унинг муаллифлари Россия ушбу рўйхатда январь-март ойларида 28,5 миллиард тенге (66,6 миллион доллар) ўтказмалари ҳажми билан тўртинчи ўринни эгаллаганини қайд этди.\n“Таққослаш учун, ўтган йили Россия Федерацияси иккинчи ўринни эгаллаган бўлса, аввалроқ узоқ йиллар давомида Қозоғистондан ўтказилган маблағлар бўйича етакчилик қилган. Ўтган йил давомида республикадан Россия Федерациясига ўтказмалар ҳажми дарҳол 36,2 фоизга камайди, ўтган йили эса 1,3 фоизга қисқариш кузатилганди”, дейилади тадқиқотда.\nШунингдек, Грузия ўтказилган маблағлар ҳажми бўйича бешинчи ўринни эгаллагани – 13,3 миллиард тенге (31 миллион доллар), бу ўтган йилги кўрсаткичдан 4,3 баравар кўп эканлиги қайд этилган.\n14 Май 09:13 33585\n15 Май 16:43 31704\n14 Май 22:33 30903\n13 Май 22:10 27298\n13 Май 21:09 26980


Саҳродаги можаро: Нукусдаги қимматбаҳо коллекция хавф остидами? - BBC O'zbek\nСаҳродаги можаро: Нукусдаги қимматбаҳо коллекция хавф остидами?\nImage caption Мариника Бобоназарова музейга 31 йилдан бери раҳбарлик қилиб келади\nНукусда жойлашган Савицкий номидаги музей директори Мариника Бобоназарова ўтган жума тўсатдан ишдан бўшатилиши ортидан "музей талон-тарож бўлиш хавфи остида қолмоқда". Айнан шундай хавотирни қатор халқаро санъат пешволари ва музейга яқин манбалар билдиришмоқда.\nМузейдаги манбага кўра, умумий қиймати ўн миллионлаб доллар дея баҳоланган 90 мингдан ошиқ ноёб санъат асарларига эга музейга раҳбарлик қилиб келган Бобоназарова хонимни Қорақалпоғистон Маданият Вазирлиги "мажбуран" бўшатган.\nУнинг қизи эса ўзи ва онасига таҳдидлар бўлганини айтди.\nБи-би-сига гапирган Бобоназарова хоним ўзининг ишдан четлатилишини "ноқонуний" дея қоралади. У ўз қўли остидаги коллекциядан қимматбаҳо асарларни ўғирлагани ва уларни сохталари билан алмаштиргани борасидаги айбловларни "асоссиз" ва "бемаъни" дея тасвирлади.\nImage caption Роберт Фалькнинг "Сўзана фонида" асаридан бир парча\nУнинг айтишича, музейга июнь ойида юборилган комиссия "ёлғон айбловлар" билан унга қарши амал қилган. Бобоназарова хоним ўзига қарши қилинаётган бу босимлар ортида айнан ким турганини билмайди, унга яқин манба эса "таъсири жуда катта одам" дейиш билан чекланмоқда.\n"Мен кўчада қолиб кетдим. Бошқа иш топишим учун зарур бўлган икки ҳафталик муддатни ҳам беришмади менга", - дейди у.\nҲар бир музей фаолияти учун одатий бўлган инвентаризация, яъни экспонатларни қайд қилиш жараёни бу йил аввалгиларидан фарқ қилган.\nМузейдаги манбага биноан, Қорақалпоғистон Маданият вазирлиги томонидан тайинланган мутахассис Серик Байбосинов бошчилигида иш олиб борган комиссия ўз фаолияти бошиданоқ ходимларга "жиноятчилардек" муносабатда бўлган ва уларни сўроқ қилган.\nБайбосинов жаноблари асарлар орасидан "сохта картиналар"ни қидириш билан машғул бўлган ва ўз қўлидаги ҳужжатларни музей раҳбариятига кўрсатишдан бош тортгани айтилади.\nМузейдага манбага биноан, комиссияга бутун Ўзбекистондан келган мутахассислар жалб қилинган. Бироқ, уларнинг баъзилари музей раҳбарига қарши қора маълумот йиғилишидан норози бўлиб, комиссияни тарк этганлар.\nImage caption Комиссияга раҳбарлик қилган Серик Байбосинов\nУнинг айтишича, Байбосинов бошчилигидаги комиссия ультрафиолет нурли лампа ва кўздан кечириш асосида музейдаги картиналардан бири - Николай Караханга тегишли асарлардан бири сохта дея хулоса қилган. Бироқ, музей ходимларига кўра, Ўзбекистонда картиналар ҳаққоний ё сохталигини аниқлаш ваколатига эга мутахассислар йўқ ва бу фақат халқаро экспертлар иштирок билан амалга оширилиши мумкин.\nБи-би-си билан суҳбатда Қорақалпоғистон Маданият вазирлигининг ходими бу айбловларни, ҳамда Бобоназарова хоним мажбуран ишдан четлатилгани борасидаги даъволарни рад этди.\n"Ўз ўз хоҳиш-истагига биноан ишдан кетди. Бизнинг қўлимизда унинг аризаси бор", - деди ўз исмини ошкор қилишдан бош тортган мулозим аёл.\nҚорақалпоғистон бўйича британиялик мутахассис, "Орол дельтасининг қорақалпоқлари" китоби муаллифи Девид Ричардсоннинг Би-би-сига айтишича, кимдир ва ҳатто директор Савицкий музейидан ниманидир ўғирлагани борасидаги даъволар "кулгули"дир.\n"Биз ўтган бир неча йил давомида Қорақалпоғистонда ишлаб, бу музейнинг ходимлари билан яқиндан ҳамкорлик қилдик. Резерв коллекциясига кираверишда милиция қўриқчиси ўтиради, сумкаларимиз текширилган, имзо чекиб кирганмиз. Биз суратга олиш учун баъзи жиҳозларимизни олиб кириш учун рухсат олганмиз, шунда ҳам ёнимизда музей ходими ва бир қўриқчи бўлган. Куннинг охирида кураторлар қулфларни мум билан муҳрлашарди", - дейди у.\nУнинг хавотирига кўра, Ўзбекистон ҳукуматига қорақалпоқ осори-атиқаларининг қизиғи йўқ ва у қимматбаҳо картиналарни Тошкентга кўчиришдан манфаатдор. Жаноб Ричардсон ўз дўсти Мариника бунга қарши ҳар доим курашиб келганини айтади.\nImage caption Николай Караханнинг "Бухорода сув қувури ўрнатилиши" номли асари\nНукус музейига 1950-йилларда ҳудудга археологик экспедиция таркибида келган рассом Игорь Савицкий асос солган. Ўз коллекциясини қорақалпоқ гиламлари ва заргарлик буюмлари билан бошлаган Савицкий сўнгра уни Совет раҳбарияти томонидан ман этилган авангард санъат асарлари билан бойитган.\nМузей ертўлаларида сақланган минглаб тақиқланган санъат асарларидан мамлакат раҳбарияти бехабар эди. Улар орасида Ўрол Тансиқбоев, Павел Беньков, Роберт Фальк ва Любовь Попова каби дунёга донғи чиққан рассомлар асарлари ҳам бор.\nБугунда рус авангард тасвирий санъатининг иккинчи энг йирик коллекциясига эга Савицкий номидаги Нукус Музейи жаҳон матбуоти томонидан "Саҳродаги Лувр" дея олқишланади.\nСавицкий 1984 йилда вафот этишидан аввал музейга раҳбар этиб ўз шогирди Мариника Бобоназаровани тайинлаган.\nБобоназарова хонимни Ўзбекистонда ва хорижда қўллаб-қувватлаётган санъат шинавандалари Ўзбекистон президенти ва бош вазири, шунингдек Ўзбекистондаги АҚШ ва Олмония элчилари номига қатор норозилик мактубларини йўллашган.\nЧетлатилган директор ҳозир фақат умид билан яшаётганини айтади.\nНукус музейида 100 йиллик сурат остидан янги сурат топилди\nСавицкий коллекцияси директори ишдан олинди\nВидео Ориентализм ва ё Шарққа абадий ошиқ Ғарб


Бобой, тикучарда учиб кўрганмисан? « Ўзбекистон Халқ Ҳаракати\n05 November 2016 - 7:00\nБечоранинг бошида – осмон, оёғи остида ер айланаётгандек эди. Бўғзига тиқилган ичак–чавоғи оғзидан отилиб кетгудай бўларди. Қўллари кишанланганидан, бутун ихтиёрини рақибга беришга мажбур бўлиб, ўзини ҳимоя этишга имкон қолмади. Қаршилик кўрсатиш маст буқанинг қозиғини суғуришдек гап эди. Уларнинг эшикдан кириши билан қўққисдан қутурган итдай ўзи устига ташланиши уни саросимага солганди.\n– Бошлиқ олдига кираркансизлар! – деди–да, орқасига қайтди.\nБундай пайтларда шунчаки чақирилмасликларини яхши биладиган ходимлар Баҳромнинг қўлидаги кишан билан чол иккаловини иситкичга боғлаб, чиқиб кетдилар.\nКўнгил айнаши анча тиниб, кўзларига ёруғлик ина бошлаган Баҳром чол билан битта кишанга кишанланганини пайқади. Чол, тамшаниб, ҳаво капаларди. Бўлавермагач, кўзларини “чирт” юмиб, бошини Баҳромнинг пинжига тиқди. Оппоқ соқоли кўксига тушган чолнинг ёш боладай суйкалишидан хижолат тортган Баҳром унинг бошини билаги билан нари сурмоқчи бўлди. У эса баттар ёпишди…\nЧол, ўзининг иқрорига кўра, миршабларнинг диндорлар ичидаги хуфияси эди. У масжидда узоқ йиллар фаолият юргизган. Ихлоси зўр, ҳалол кимса сифатида жамоа ҳурматини қозонган. Воқеаларни оқизмай-томизмай етказиб тургани учун миршаблар олдида ҳам ҳурмат-эътиборга сазовор бўлган. Хизматлари эвазига иқтисодий далда олган. Қариб, ишлашга қурби етмайдиган бўлганда, унга муносабат ўзгарган. У яхши ишламагач, маълумотлар биринчи бўлиб миршабхонага тушмасдан, миллий хавфсизликка етиб борадиган бўлган. Бундан жаҳли чиққан бошқарма бошлиғи тезкор вакилга унинг ақлини киритиб қўйишни буюрган.\nДаҳлиздан бўкирган овоз эштилди. Эшик зарб билан очилиб, ўн чоғли миршаб бир маҳбусни судраклаб хонага олиб кирди. Қўл ва оёқлари кишанланган маҳбус арслондек қутуриб, миршабларга куч бермасди. Уни шолтўқмоқлар билан уриб, курсига ўтирғиздилар.\n– Ўзбек деган бир миллатни дунё кўзи олдида қулга айлантирдиларинг! – дерди у. – Шармандаю шармисор этдиларинг. Бирортангда ор-номус, ҳамият деган нарса қолмаган. Пулга хотинларингиз билан қизларингизни ҳам сотасизлар. Давлатчиликдан йироқ, сиёсат ва иқтисод нималигини тушунмаган нодонлар. Эркакларни тиғсиз пичтинглар, ўзбек аёлларини ёппасига фоҳишаликка мажбурладинглар. Мард бўлсангиз, қўлимни ечинглар. Баринг билан бир йўла муштлашаман. Қўрқоқлар, ифлослар… Ҳаромдан бола боқиб, уй-рўзғор тебратгандан кўра ўлганларинг афзал эмасми?!\n– Бу жинни бўлса, мен ундан ўтган жинниман! – деди у. – Ҳақоратларини эшитмаяпсизларми?\n– Эшитиб турипмиз! – деди у. – Бирор жойи кўкармасин. Юқоридан шунақа буйруқ бўлган. Бўлмаса, бу ифлосни пора-пора этиб, йиртиб ташласак, биздан кетарди.\n– Мен шу ерларда ўлсам, бахтинг! – деди ўзини урган миршабга тикланиб маҳбус. – Чиқсам, аввал, ўғилларинг билан қизларингни …ман, кетидан, пагонингни тишлатиб қўйиб, ўзинг билан хотинингни …ман–да, кейин, бутун оилангдагиларни уй–жойинг билан қўшиб, ёқиб юбораман!\nУ бу сўзларни фавқулодда бир важоҳат билан айтди. Маҳбус тасвирлаб берган ҳодиса худди шу топда, ўзларининг кўз ўнгида рўй бераётгандай, миршаблар бир муддат ваҳимадан қотиб қолдилар. Уни урган миршабнинг тили калимага келмай қолди. Бошқаларининг ҳам попуклари пасайиб, довдирай бошладилар.\n– Гапларинг чин бўлса, нима учун этмаган айбимга иқрор қилишга тиришасан? Бу ишларга алоқам йўқлигини яхши билиб турипсан-ку!


Осиёнинг 40 давлати орасида 6-ўринни эгалладик / Olamsport.com\nОсиёнинг 40 давлати орасида 6-ўринни эгалладик\nТеглар : ДзюдоОсиёЎзбекистон\nБугун БААнинг Фужайра шаҳрида дзюдо бўйича Осиё / Океания чемпионати якунланади.\nАйни дақиқаларда жамоавий баҳслар ўтказилмоқда. Кеча якунига етган яккалик баҳсларида Ўзбекистон терма жамоаси 1 та олтин, 2 та кумуш, 2 та бронза медалини қўлга киритиб, Осиё ва Океаниянинг 40 иштирокчи давлати орасида 6-ўринни банд этди. Дзюдочиларимиз 2 тадан бешинчи ва 7-ўринларни ҳам эгаллашди.\nДзюдо ватани - Япония терма жамоаси Осиё чемпионатида жами 9 та медални расмийлаштирди. Кунчиқар юрт вакиллари 4 та олтин, 1 та кумуш, 4 та бронза медалига эгалик қилишди. Мўғулистон терма жамоаси 3 та олтин, 2 та кумуш, 3 та бронза медали билан иккинчи ўринни банд этди.\nКучликка учликка 2 та олтин, 3 та кумуш, 6 та бронза медали билан Жанубий Корея терма жамоаси якун ясади. Биздан аввалги ўринларни Хитой ва Қозоғистон дзюдочилари эгаллашган. Еттинчи поғонадаги КХДР жамоаси 1 тадан олтин ва бронза медалига га бўлди. Жами 12 давлат дзюдочилари уйларига камида битта бронза медали билан қайтишди. Қолган 28 мамлакат ортга қуруқ қўл билан қайтишга мажбур бўлган.


Бошингиз оғрияптими, таомномангизга қаранг! Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Бошингиз оғрияптими, таомномангизга қаранг! 15:09, 11 октябрь 2016\tТез-тез бош оғриғи безовта қилса, таомномангизни кўздан кечиринг. Шоколад – ширинлик таркибидаги танин, кофеин ва фенилэтиламин моддаси мигрень билан оғриганларда оғриқ ҳуружларини келтириб чиқариши мумкин.\nАччиқ қалампир – фойдали хусусияти қанчалик эътироф этилмасин, қон босими туфайли юзага келадиган бош оғриқларига сабаб бўлади.\nДудланган гўшт – бу турдаги маҳсулотларга сифати бузилмаслиги учун консервантлар қўшилади. Таъсирчан кишиларда консервантлар бош оғриқларини келтириб чиқариши илмий асосланган.\nЗайтун меваси – меъёридан ошмаса, зарари йўқ. Аммо мунтазам истеъмол қилинганида зайтун таркибидаги тирамин моддаси бош миядаги қон томирлар фаолиятига ножўя таъсир кўрсатиши мумкин.\nФруктоза – ширинлик миқдорини чеклаш мақсадида фруктоза ёки сахарозадан тайёрланган маҳсулотлар билан парҳез қилиш кўпинча бош оғриқларига сабаб бўлади. Чунки бунда аспартам, цикламит ва сахарин моддалари бош мия нейронларига таъсир кўрсатади.\nПишлоқ – ғоят фойдали бўлса-да, буни қарангки, ушбу маҳсулотга ҳам қарши кўрсатмалар мавжуд экан. Пишлоқни эрталаб ва кечки соат 18-00 гача истеъмол қилсангиз организмга жиддий таъсири бўлмайди. Аммо уйқуга ётишдан аввал ейилгани бош оғриғини юзага келтириши мумкин.\nҚаҳва, чой ва газланган ичимликлар – улар таркибида кофеин бор. Мазкур модда нерв тизимини қўзғатиш таъсирига эга. Қолаверса қон босими кўтарилишига ҳам сабаб бўлади. Диққат, диққат! "Даракчи"нинг Telegram’даги расмий каналига аъзо бўлиб, янгиликлардан баҳраманд бўлинг! #Саломатлик


Туризм қўмитасининг Жамоатчилик кенгаши «Чор-Чинор»да чинорларни кесишни тўхтатишга чақирди\n09:14 / 04.05.2019\nТуризмни ривожлантириш давлат қўмитасининг Жамоатчилик кенгаши Самарқанд вилояти Ургут туманида жойлашган «Чор-Чинор» тарихий объектида чинорларни кесишни тўхтатишга чақирди.\nКенгаш «Правда Востока» нашрида эълон қилинган очиқ хатда Ўзбекистон Республикаси Туризмни ривожлантириш давлат қўмитаси раиси в.в.б. Абдулазиз Аққулов ва Ўзбекистон Республикаси маданият вазири Бахтиёр Сайфуллаевга мурожаат қилган.\n«Туризмни ривожлантириш давлат қўмитаси ҳузуридаги Жамоатчилик кенгаши cизлардан «Чор-Чинор» (Самарқанд вилояти Ургут шаҳри)даги асрлик чинорлар кесилиши ҳолати бўйича зудликдаги аралашувингизни ва Ўзбекистон Республикаси қонунчилигида кўзда тутилган чораларни кўришингизни сўрайди.\n2019 йилнинг 30 апрель куни «Чор-Чинор» мажмуаси ҳудудида меҳмонхонани реконструкция қилиш ва қурилиш бошланиши тўғрисида маълумот келиб тушди.\nБугун биз реконструкция ишлари вайрон қилишга айланиб кетгани, бир нечта ёши асрларга тенг чинорлар кесилгани, чашмага бетон плита қўйилгани, ушбу эъзозланадиган ҳамда тарихий жой оёқости қилингани ва бузилгани тўғрисидаги маълумотга эгамиз. Инвесторларга ғамхўрлик билан асосланган ва асрлар давомида аждодларимиз томонидан яратилган ва бунёд этилган нарсалар бугун Самарқанд вилояти Ургут тумани ҳокимлигининг кўра-била туриб бунга йўл қўйиши натижасида бузилмоқда.\nКўз ўнгимизда чинакамига ажойиб жой ўз маъносини йўқотди.\nШу муносабат билан сизлардан ўз ваколатларингиздан фойдаланиб асрлик чинорларни кесишни, вайронкор реконструкция ишларини тўхтатиш, аждодларимизнинг маънавий ва тарихий меросини бузишдаги айбдорларни жавобгарликка тортиш, шунингдек, юзага келган вазиятда қўлланилган чора-тадбирлар тўғрисида жамоатчиликни хабардор этишингизни сўраймиз», - дейилади хатда.\nЖамоатчилик кенгаши нашрга депутатлик расмий талабини жўнатишни режалаштираётганини маълум қилди.\nШунингдек, «Правда Востока» хабарига кўра, ушбу масалани Қонунчилик палатаси спикери ўринбосари, Экология ва атроф муҳитни муҳофаза қилиш масалалари қўмитаси раиси, Экологик партия раҳбари Борий Алихонов ўз назоратига олган. «Чор-Чинор»га тезкор гуруҳ йўл олган. Ҳолатлар бўйича текширув бошланган. Яқин кунлар ичида ушбу текширув натижалари маълум қилинади.\n13:26 / 06.02.2020\nСамарқандда транспорт воситасини такроран олиб қочган вояга етмаган шахсга ҳукм ўқилди\n15:21 / 24.12.2019\nУргутда суюлтирилган газ баллонларини ўрнатиш ва етказиш учун ундирилган пул талон-торож қилинди\nНомида «давлат» сўзи бор нодавлат ташкилот. Унга Ургутдаги маҳалла аҳлидан пул йиғишга ким изн берди?\n20:10 / 18.12.2019\nТанқидий мақолага муносабат: «Ҳудудий электр тармоқлари корхонаси» АЖ огоҳлантиради


21:01 / 29.09.2016\nМюнхеннинг «Бавария» жамоаси собиқ дарвозабони Оливер Кан мураббийлар штаби ва жамоа футболчиларини ЕЧЛнинг гуруҳ босқичи, 2-тури доирасида Мадриднинг «Атлетико» жамоасидан учралган мағлубиятни чуқур таҳлил қилишга чақирди. Карло Анчелотти шогирдлари ушбу ўйиндан 0:1 ҳисобидаги мағлубият билан қайтди.\n«Атлетико» — ҳаддан ташқари кучли жамоа. Лекин «Бавария»дагилар ўз олдиларига шундай савол қўйишлари керак: нега жамоа бу ўйинда эса вариантларсиз кўринди. Ҳолбуки, кейинги вақтларда жамоа ўйини ранг-баранг эди. Ғоялардан ташқари, жамоага бу ўйинда тезлик етишмади. Роббен ва Рибери ҳар сафар рақиб дарвозасига орқа ўгириб турарди. Бу аҳволда кўп нарсага эришиб бўлмайди», — дея Каннинг сўзларини келтиради Sport1.\n«Бавария» мураббийлар Оливер Кан\nАфсонавий дарвозабон Петербург терактида жабрланган қизга совға берди\nFA мураббийларнинг болаларга носоғлом муносабати ҳолатлари бўйича текширув ўтказади